Ενημέρωση για τη συνεδρίαση του Περιφερειακού Συμβουλίου της 24ης Ιανουαρίου 2012 | Οικολογικός Άνεμος στην Περιφέρεια Βορείου Αιγαίου\nΕνημέρωση για τη συνεδρίαση του Περιφερειακού Συμβουλίου της 24ης Ιανουαρίου 2012\n26/01/2012 στο 10:22 πμ | Αναρτήθηκε στις Χωρίς κατηγορία | Σχολιάστε\nΚατά τη συνεδρίαση του Περιφερειακού Συμβουλίου (ΠΣ) της 24ης Ιανουαρίου 2012 ο Ηλίας Γιαννίρης είχε την ευκαιρία να διατυπώσει θέσεις του συνδυασμού «Οικολογικός Άνεμος στο Βόρειο Αιγαίο» στα θέματα που συζητήθηκαν, όπως τα εξής:\nΤο ζήτημα της μεταφοράς μαθητών στα νησιά μας και την παύση εκτέλεσης του έργου από τους μεταφορείς λόγω της καθυστέρησης της καταβολής δεδουλευμένων από την Περιφέρεια. Μεταφέραμε την άποψη ότι πρέπει να βρούμε τα αίτια του προβλήματος για να μην υπάρχει αυτό το πρόβλημα και του χρόνου. Ο Οικολογικός Άνεμος είχε επισημάνει σε προηγούμενο ΠΣ ότι η μεταφορά μαθητών δεν πρέπει να ακολουθεί την ημερολογιακή και ετήσια τακτοποίηση των προϋπολογισμών, γιατί υπάρχει ένα λογιστικό κενό στους δυο πρώτους μήνες του χρόνου, αλλά να ακολουθεί το σχολικό έτος από Σεπτέμβρη σε Ιούλιο. Η διοίκηση πρέπει σε αυτή την περίπτωση να προσαρμοστεί στην ευαίσθητη ομάδα του σχολικού πληθυσμού και να μην αντιμετωπίζει τις σχολικές ανάγκες των παιδιών με όρους ετήσιου προϋπολογισμού. Προτείναμε αυτό που η πρόσφατη ανακοίνωσή μας λέει: «Καλούμε την Περιφέρεια και τον Δήμο Λέσβου, τον Περιφερειάρχη κ. Γιακαλή και τον Δήμαρχο κ. Βουνάτσο σήμερα κιόλας να καθίσουν και να επιζητήσουν άμεση λύση του προβλήματος, τιθέμενοι προ των ευθυνών τους και θέτοντας με τη σειρά τους την Πολιτεία προ των δικών της ευθυνών, χωρίς υπεκφυγές και αίολες δικαιολογίες». Συμπαραστεκόμενοι στους μαθητές και τους γονείς, προτείναμε η Περιφέρεια να ζητήσει να επανέλθει η αρμοδιότητα μεταφοράς των μαθητών στο Υπ Παιδείας, όπως προτείνει και η παράταξη «Ισχυρό Αιγαίο» του κ. Βογιατζή γιατί δοκιμάστηκε αυτό το αποκεντρωμένο σύστημα μεταφοράς μαθητών και απέτυχε. Τέλος εκφράσαμε την ανησυχία μας μήπως πρόκειται για μετακύληση της εσωτερικής πτώχευσης και μεταφορά υποχρεώσεων από το κεντρικό κράτος στην περιφέρεια, στο δήμο, για να καταλήξει τελικά στον πολίτη που αύριο μπορεί να του ζητηθεί να πληρώνει αυτός τη μεταφορά των μαθητών.\nΤο ζήτημα της οδικής ασφάλειας στο επαρχιακό & εθνικό δίκτυο των νησιών της Περιφέρειας. Με την παρέμβαση μας σημειώσαμε ότι ήταν πολύ θετική η δουλειά που έκαναν οι εισηγητές. Τέτοιες μελέτες επί του πεδίου παρέχουν στοιχεία για μέτρα πολιτικής εφαρμοσμένα και εντοπισμένα σε συγκεκριμένα σημεία και δράσεις και υποστηρίζουν το έργο της Περιφέρειας. Εντοπίσαμε ότι πρέπει να προστεθούν οι ΠΕ Λήμνου και Ικαρίας στην προτεινόμενη επέκταση μαζί με τα σεμινάρια εκπαίδευσης που θα πρέπει να είναι 5 και όχι 3 που προτείνει η εισήγηση, και οι εισηγητές το δέχτηκαν. Ζητήσαμε να συνεκτιμηθεί και ο κίνδυνος ατυχημάτων από τα πεζοδρόμια που είναι κατειλημμένα από περίπτερα, παράνομες καταλήψεις ή τραπεζοκαθίσματα και αναγκάζουν τον πεζό να βγαίνει στο δρόμο. Για την Πρόταση για το Σύστημα Γεωγραφικών Πληροφοριών προτείναμε να υπάρχει κατάταξη των τροχαίων ανά λόγο πρόκλησης (οδηγός, οδικό δίκτυο, βλάβη κλπ) κατά περιφερειακή ενότητα ή κατά νησί. Αυτό θα μας δείξει που υπάρχει ιδιαιτερότητα για ειδικές παρεμβάσεις οδικής ασφάλειας. Τέλος επισημάναμε ότι η τακτική των συστάσεων από την τροχαία για κράνος ή ζώνη έχει περισσότερα αποτελέσματα συμμόρφωσης από ότι έχουν οι εκστρατείες κλήσεων.\nΕιδικά για την Ικάρια σημειώσαμε ότι η κατάσταση του οδικού δικτύου είναι απαράδεκτη. Επιπλέον αναμένεται να έχει το μεγαλύτερο αριθμό αυτοκινήτων ανά 1000 κατοίκους γιατί δεν έχει οργανωμένες συγκοινωνίες ή ΚΤΕΛ. Οι χωματόδρομοι ακόμη κυριαρχούν στο οδικό δίκτυο. Μετά τη θεομηνία του Οκτωβρίου 2010 προκλήθηκαν ζημιές κυρίως στο οδικό δίκτυο ύψους 13 εκατομ. Έχουν δοθεί 3 εκατ για άμεση αντιμετώπιση. Υπάρχει μεγάλο έλλειμμα στο οδικό δίκτυο της Ικάριας ενώ υπάρχουν δεκάδες στενώματα στο κεντρικό οδικό δίκτυο και εκεί η σήμανση είναι πλημμελής.\nΠρέπει η μελέτη Οδικής Ασφάλειας να επισημάνει αυτά τα σημεία και να προτείνει στο ΠΣ βελτιώσεις Συχνά αυτές είναι χαμηλού κόστους και η ΠΕ Οδικής Ασφάλειας μπορεί να τις υποδείξει.\nΗ οδική συμπεριφορά είναι κρίσιμη παράμετρος γενικά αλλά ατυχήματα εξ αιτίας του οδικού δικτύου αναμένεται να είναι πάνω από το Μέσο όρο της Περιφέρειας στην Ικαρία.\nΕιδικά για φέτος το Εγχειρίδιο Χρήσης που θα ετοιμαστεί να έχει ειδικά για την Ικαρία και την προσθήκη ένα χάρτη της Ικαρίας για τα επικίνδυνα σημεία του οδικού δικτύου.\nΧρειάζονται «Μάτια Γάτας» σε όλο το κεντρικό οδικό δίκτυο της Ικαρίας. Στα λίγα χιλιόμετρα που έχουν τοποθετηθεί διαπιστώνεται ότι είναι πολύ βοηθητικά, και για την κανονική οδήγηση αλλά και για την περίπτωση της κακοκαιρίας.\nΧρειάζεται διαγράμμιση. Τα περισσότερα χιλιόμετρα του οδικού δικτύου δεν έχουν ή έχουν ξεθωριασμένη και δυσδιάκριτη διαγράμμιση.\nΔεν υπάρχει ούτε μια σήμανση για διάβαση πεζών στην Ικαρία!\nΑτυχήματα, θανατηφόρα ατυχήματα Ικαρίας: Εκτιμάται με πρόχειρους υπολογισμούς ότι τα ατυχήματα είναι περίπου 50 το χρόνο. Τα θανατηφόρα είναι πάνω από 3 το χρόνο που φτάνουν ορισμένες χρονιές και τα 7, δυσανάλογα πολλά σε σχέση με άλλες περιοχές της Περιφέρειας.\nΓια το ζήτημα της έγκρισης έκθεσης αποτελεσμάτων εκτέλεσης του προϋπολογισμού της περιφέρειας βορείου αιγαίου για το χρονικό διάστημα από 01-01-2011 έως 30-09-2011. Ο Πρόεδρος είπε στο σώμα ότι αυτό είναι ένα τυπικό θέμα. Αντιπροτείναμε ότι το θέμα είναι ουσιαστικό και γιαυτό κάναμε συγκεκριμένες παρατηρήσεις. Ζητήσαμε να έχουμε εικόνα για τους προϋπολογισμούς και τους απολογισμούς κατά ΠΕ, να θέσει το Περιφερειακό Συμβούλιο κριτήρια κατανομής ώστε να υπάρχει αποτελεσματική παρακολούθηση από την Οικονομική Επιτροπή.\nΓια παράδειγμα, ανάφεραμε ότι σύμφωνα με τα στοιχεία της εισήγησης η ΠΕ Ικαρίας δίνει την εξής εικόνα εξόδων για το πρώτο εννεάμηνο .\nΘα πρέπει να ισχύουν κάποια κριτήρια κατανομής των κονδυλίων. Για παράδειγμα, αν υπολογιστεί π.χ. το πληθυσμιακό κριτήριο, ένα κριτήριο που εφάρμοζε η πρώην νομαρχία Σάμου, τότε υπάρχει η εξής εικόνα:\nπληθυσμός Ικαρίας (περίπου)\nΠληθυσμός Περιφέρειας (περίπου)\nΔιακρίνει κανείς ότι υπάρχει μεγάλη αναντιστοιχία μεταξύ αυτού του κριτηρίου και των ποσών που κατανεμήθηκαν στην Ικαρία. Το ίδιο χαμηλά ποσοστά μπορεί να έχουν και άλλες περιφερειακές ενότητες. Ο Περιφερειάρχης δήλωσε ότι η εικόνα είναι παραπλανητική και ότι στο επόμενο Περιφερειακό Συμβούλιο θα φέρει πίνακες κατανομών κατά Περιφερειακή Ενότητα ώστε να αρθεί η παραπλανητική εικόνα που δίνουν τα στοιχεία του απολογισμού. Αναμένουμε την ενημέρωση από τον περιφερειάρχη και θα τοποθετηθούμε αναλόγως.\nΜε την ολοκλήρωση του Περιφερειακού Συμβουλίου ο Ηλίας Γιαννίρης έκανε την παρακάτω δήλωση: «Με αφορμή το ζήτημα της μεταφοράς μαθητών στα σχολεία θύμισα στο σώμα την ρήση του αείμνηστου Κωνσταντίνου Καραμανλή ότι «Στην πολιτική υπάρχουν πράγματα που λέγονται αλλά δεν γίνονται και πράγματα που γίνονται αλλά δεν λέγονται.» Αντί λοιπόν για άκαρπες δηλώσεις να δούμε όλοι πώς θα δουλέψουμε δημιουργικά για το καλό των νησιών μας πέρα και μακριά από επικοινωνιακές εκρήξεις και μικροπολιτικές τακτικές.»


Έπαυλη Singleton’s Virginia Cross Home: Ξενοδοχεία σε κοντινή απόσταση\nΈπαυλη Singleton’s Virginia Cross Home: Μάθετε περισσότερα\nΈπαυλη Singleton’s Virginia Cross Home - Τοποθεσία\nJefferson - Εδώ βρίσκεται το ακόλουθο σημείο ενδιαφέροντος: Έπαυλη Singleton’s Virginia Cross Home. Jefferson: Αυτός ο προορισμός είναι γνωστός για τις πολιτιστικές επιλογές του, όπως τις ιστορικές τοποθεσίες. Αν αναζητάτε τι μπορείτε να κάνετε στην περιοχή, γιατί δεν επισκέπτεστε τα ακόλουθα σημεία ενδιαφέροντος: Πάρκο Lakeside Park και Πάρκο Caddo Lake State Park;\nΈπαυλη Singleton’s Virginia Cross Home: Μέρη διαμονής σε κοντινή απόσταση\nΔιαθέτουμε 22 ξενοδοχεία, για να διαλέξετε, σε απόσταση έως 1,5 χλμ. από: Έπαυλη Singleton’s Virginia Cross Home. Σας προτείνουμε τις ακόλουθες επιλογές που είναι δημοφιλείς με τους επισκέπτες μας:\nΈπαυλη Singleton’s Virginia Cross Home - Τι μπορείτε να δείτε και να κάνετε στη γύρω περιοχή\nΈπαυλη Singleton’s Virginia Cross Home: Τι μπορείτε να κάνετε στη γύρω περιοχή


Λουντογκόρετς, πράξη πρώτη - ΤΑ ΝΕΑ\ntanea.gr > Έντυπες Ειδήσεις > Ομάδα > Λουντογκόρετς, πράξη πρώτη\nΛουντογκόρετς, πράξη πρώτη\nΟ Ολυμπιακός υποδέχεται απόψε τη Λουντογκόρετς (22.00, MEGA) και θέλει βήμα πρόκρισης στα πλέι οφ του Champions League. Πλην Μπουχαλάκη, όλοι παρόντες. Τι δήλωσαν Μαρτίνς και Σεμέδο\nΞανά μπροστά στο κοινό τους αλλά με βαθμό δυσκολίας του αντιπάλου σαφώς μεγαλύτερο από εκείνον της Νέφτσι, οι Ερυθρόλευκοι θα προσπαθήσουν να πάρουν προβάδισμα πρόκρισης από την αποψινή μάχη στο Φάληρο\nΔελλής Διονύσης 3 Αυγούστου 2021 | 05:00\nΗ πρώτη «μάχη». Απόψε, στο γήπεδο Γ. Καραϊσκάκης, στις 22.00, σε ένα παιχνίδι που θα μεταδοθεί απευθείας από το MEGA. Με αντίπαλο μια ομάδα σαφώς πιο ποιοτική και πιο έμπειρη από τη Νέφτσι Μπακού. Η Λουντογκόρετς είναι τα τελευταία χρόνια μόνιμη πρωταθλήτρια Βουλγαρίας. Μια ομάδα που έχει κάνει βήματα προόδου τα τελευταία χρόνια και ευρωπαϊκά. Ενα σύνολο που όπως είπε ο προπονητής της «δεν φοβάται κανέναν». Και που σίγουρα χρειάζεται αρκετή προσοχή και συγκέντρωση από πλευράς Ολυμπιακού.\nΑυτό τόνισε και ο Πέδρο Μαρτίνς. Μιλώντας χθες στη συνέντευξη Τύπου έκανε λόγο για ένα τελείως διαφορετικό παιχνίδι σε σχέση με εκείνα απέναντι στους Αζέρους. «Είναι όλα δυνατά όσον αφορά το σχήμα. Θα εξαρτηθεί από την κατάσταση των παικτών στη σημερινή (σ.σ. χθεσινή) προπόνηση. Μετά θα αποφασίσουμε πώς θα παίξουμε. Θα είναι εντελώς διαφορετικό το αυριανό σε σχέση με τα παιχνίδια με τη Νέφτσι. Το παιχνίδι θα είναι τελείως διαφορετικό και το σύστημα με το οποίο θα παίξουμε. Ωστόσο, θα αποφασιστεί στην προπόνηση ποιο θα είναι το σύστημα που θα χρησιμοποιήσουμε» ήταν τα λόγια του πορτογάλου προπονητή, ο οποίος θα έχει και πάλι στη διάθεσή του και τον Καμαρά, αλλά και πολλούς από τους παίκτες που του έλειψαν στο δεύτερο παιχνίδι με τη Νέφτσι. Για την ακρίβεια, με εξαίρεση τον Μπουχαλάκη και τον Καλογερόπουλο, όλοι οι άλλοι εντός λίστας είναι διαθέσιμοι.\n«Ολοι οι παίκτες μας είναι έτοιμοι, με εξαίρεση τους Μπουχαλάκη και Καλογερόπουλο, αλλά και τους Ντρέγκερ, Αβραάμ και Τσούμιτς, που είναι εκτός λίστας. Ομως θα πρέπει να εκτιμηθεί η κατάστασή τους. Πρέπει να περιμένουμε την τελευταία προπόνηση για να αποφασίσουμε. Πρέπει να δούμε ποιοι είναι σε θέση να αγωνιστούν στα δύο παιχνίδια. Η επιστροφή του Καμαρά επίσης θα μας βοηθήσει πολύ. Υπάρχουν πολλοί παίκτες που πρέπει να τους δούμε και να κρίνουμε την κατάστασή τους».\nΟι καιρικές συνθήκες είναι ένα ακόμα «δεδομένο» του ματς, με τη θερμοκρασία στην Αθήνα να είναι σε πολύ υψηλά επίπεδα. Και αύριο να αγγίζει τους 44 βαθμούς Κελσίου κατά τη διάρκεια της ημέρας. «Φυσικά, η ζέστη επηρεάζει την απόδοση των ποδοσφαιριστών. Παιχνίδια που γίνονται σε τέτοιες συνθήκες δεν επιτρέπουν μεγάλη ένταση. Θα επηρεαστούν οι ποδοσφαιριστές και των δύο ομάδων. Θα θέλαμε να υπάρχει περισσότερη δροσιά. Ομως θα πρέπει να αντιμετωπίσουμε την κατάσταση. Είναι κάτι που θα επηρεάσει την ταχύτητα και την ένταση με την οποία θα παίξουν οι ποδοσφαιριστές».\nΑν ο Ολυμπιακός αφήσει πίσω του και τη Λουντογκόρετς; Θα βρει μία εκ των Μάλμε ή Ρέιντζερς ως το τελευταίο εμπόδιο για την πρόκριση στους ομίλους του Champions League. Ο Μαρτίνς κλήθηκε να σχολιάσει την κλήρωση, πλην όμως δεν θέλησε να αναφερθεί στο μέλλον. Προέχουν τα παιχνίδια με τους Βούλγαρους, όπως τόνισε ο Πορτογάλος. «Δεν έχει νόημα να πούμε κάτι, από τη στιγμή που παίζουμε αύριο ένα ματς με μια ομάδα που έχει κερδίσει το πρωτάθλημα στη χώρα της, το Super Cup, παίζει καλό ποδόσφαιρο και είναι πολύ δυνατή. Είμαστε συγκεντρωμένοι στη Λουντογκόρετς».\nΟ Μαρτίνς δεν θα μπορούσε να μην αναφερθεί και στη μεταγραφή του Ονιεκούρου, ο οποίος ανακοινώθηκε και επίσημα από τον Ολυμπιακό χθες. Και είχε μόνο καλές κουβέντες γι' αυτόν. «Ο Ονιεκούρου είναι ο νέος μας παίκτης. Είναι ένας παίκτης που παρακολουθούσαμε τα τελευταία δύο χρόνια. Ενας παίκτης που θα μας βοηθήσει πολύ. Είχε πολλές συμμετοχές και άριστη απόδοση στη Γαλατάσαραϊ. Με πολλά γκολ και ασίστ. Εχει ποιότητα, ευρωπαϊκή εμπειρία και θα μας βοηθήσει πολύ. Είμαστε πολύ χαρούμενοι που τον έχουμε στην οικογένειά μας».\nΣεμέδο: «Ιδανικό σενάριο η νίκη χωρίς να δεχθούμε γκολ»\nΟ Ρούμπεν Σεμέδο ήταν ο ποδοσφαιριστής που εκπροσώπησε τον Ολυμπιακό στη χθεσινή συνέντευξη Τύπου, με τον πορτογάλο αμυντικό να τονίζει πως το ιδανικό σενάριο είναι να κερδίσουν οι Ερυθρόλευκοι χωρίς να παραβιαστεί η εστία τους. «Είναι σημαντικό ότι δεν δεχόμαστε γκολ. Στο ματς με τη Λουντογκόρετς όμως πρέπει να προσπαθήσουμε να κερδίσουμε το παιχνίδι. Αυτός είναι ο στόχος μας».\nΓια την εικόνα που έχουν οι Ερυθρόλευκοι για τη Λουντογκόρετς, ο Σεμέδο ανέφερε: «Ολα τα παιχνίδια είναι δύσκολα. Δεν υπάρχει εύκολος αντίπαλος σε αυτό το επίπεδο. Το πώς θα παίξει η Λουντογκόρετς καλύτερα να το εξηγήσει ο προπονητής. Εμείς ξέρουμε τι να περιμένουμε. Πρέπει όμως να κάνουμε το δικό μας παιχνίδι για να κερδίσουμε. Εάν καταφέρουμε να πάρουμε τη νίκη χωρίς να δεχθούμε γκολ, αυτό θα είναι το ιδανικό».


«Δεν βλέπετε αυτό το παιδί που θηλάζει; αυτό που αναπαύεται στη μητρική αγκαλιά; αυτό το βρέφος που δεν βημάτισε ακόμη στη γη; Τούτο το μικρό παιδί είναι ο Δημιουργός του σύμπαντος, είναι ο θεμελιωτής των αιώνων. Αυτό το παιδί άπλωσε την ξηρά και περιχαράκωσε τη θάλασσα. Αυτό το παιδί δημιουργεί τους ανέμους και ανοίγει τους καταρράκτες του ουρανού. ... Αυτό το παιδί είναι ταυτόχρονα και βρέφος και συνάναρχος με τον Πατέρα. Τό ίδιο παιδί και παρουσιάζεται στον χρόνο και είναι αγενεαλόγητο. Το ίδιο παιδί και ψελλίζει και χαρίζει σοφία και λόγια χάριτος. Ως άνθρωπος γεννάται εκ Παρθένου, ως Θεός είναι ακατάληπτη η ύπαρξή Του. ... Φαίνεται ως άνθρωπος, νοείται ως Θεός»1.\nΚαι θα συμπληρώσει γεμάτος θαυμασμό ο Άγιος Κύριλλος Πατριάρχης Αλεξανδρείας: «Ω μεγάλης και θαυμαστής οικονομίας! Ω βάθος πλούτου και σοφίας και γνώσεως Θεού! Αυτός που βρίσκεται στους κόλπους του Πατρός, ο συναΐδιος και σύνεδρος, Αυτός διά του Οποίου κατευθύνονται τα πάντα, Αυτός που Τον λατρεύουν και Τον δοξάζουν μαζί με τον Πατέρα Του οι πάντες, έρχεται και προσφέρει ως ανθρώπινο βρέφος την ορισμένη θυσία στον ναό του Θεού»2.\nΚαι πρώτον. Δεν υπάρχει τίποτε άλλο στη δημιουργία που να παρουσιάζει τόσο έντονα τη δόξα του Δημιουργού Θεού όσο το φως. Ο Ίδιος ονομάζει τον Εαυτό Του φως: «Εγώ ειμι το φως του κόσμου· ο ακολουθών εμοί ου μη περιπατήση εν τη σκοτία, αλλ΄ έξει το φως της ζωής»5. Φως ονομάζει ακόμη τους μαθητές Του: «Υμείς εστε το φως του κόσμου»6.\nΚαι ενώ το φως της δημιουργίας είναι κτιστό, έχει ημερομηνία ενάρξεως και ημερομηνία λήξεως, το φώς της Θεότητος είναι άκτιστο, αιώνιο και αναλλοίωτο. Δεν είναι η ουσία του Θεού, αφού κανείς δεν μπορεί αυτή να την προσεγγίζει, αλλά η άκτιστη ενέργεια με την οποία συγκαταβαίνει ο Θεός στο ανθρώπινο γένος, προκειμένου να δεχθούν «οι καθήμενοι εν σκότει, ... εν χώρα και σκιά θανάτου»8, το φως, την αληθινή θεογνωσία.\n«Κάθε στιγμή», θα γράψει ο Γέροντας Αιμιλιανός ο Σιμωνοπετρίτης, «κάθε μέρα, κάθε λειτουργική περίοδο, μας τον παρουσιάζουν τον ίδιο τον Χριστό, ή μέσα από τους Αγίους Του, πάντοτε ίδιον και πάντοτε διαφορετικόν. Στον Εσπερινό, όταν κατεβαίνει ο ήλιος στον ορίζοντα, ανάβουμε το τεχνικό φως (λυχνικόν, δηλαδή φως από τη λυχνία) και αινούμε το άκτιστο φως που φωτίζει τη νύκτα μας: «Φως ιλαρόν αγίας δόξης, αθανάτου Πατρός, ουρανίου, αγίου, μάκαρος, Ιησού Χριστέ, ελθόντες επί την ηλίου δύσιν, ιδόντες φως εσπερινόν, υμνούμεν Πατέρα, Υιόν και Άγιον Πνεύμα, Θεόν...».\nΤην νύκτα εγερθέντες προ του όρθρου, όπως οι άγιες Μυροφόρες για να βρουν το φως του Αναστάντος Χριστού, λέγουμε το Μεσονυκτικόν. ... Μετά τον κατανυκτικόν εξάψαλμον, που διαβάζεται στο σκοτάδι, ανάβουμε το πρώτο κερί του Ναού ψάλλοντας «Εκ νυκτός ορθρίζει το πνεύμα μου προς σε ο Θεός, διότι φως τα προστάγματά σου επί της γης». ... Κατόπιν προσκαλούμε όλην την κτίση να αινεί τον Θεόν και αρχίζουμε δυνατά την Μεγάλη Δοξολογία με το: «Δόξα σοι τω δείξαντι το φως...».\nΑυτή η γιορτή γεμάτη από φως, όπως και όλες οι γιορτές της Ορθοδόξου Εκκλησίας μας, θέτει σε όλους μας σήμερα αμείλικτα ερωτήματα: Γιατί επικρατεί αυτό το σκότος σήμερα; Γιατί και σήμερα επαναλαμβάνεται εναγωνίως το αίτημα του ανθρώπου «φως, περισσότερο φως»; Ποιό είναι το μέσον εκείνο, το οποίο μπορεί γλυκάνει και να χαροποιήσει την ψυχή του ανθρώπου που προσμένει τη λύτρωση από το φοβερό φάσμα του σκοτεινού θανάτου; Ποιος μπορεί να γλυτώσει τις ανθρώπινες ψυχές, όταν δεν παραδέχονται αυτό το φως που λυτρώνει, που ειρηνεύει και που δίνει αξία στην ανθρώπινη ύπαρξη;


Διακήρυξη των δικαιωμάτων του κεφαλαίου - inred.gr\nΑρχική / ΚΟΙΝΩΝΙΚΑ ΔΙΚΑΙΩΜΑΤΑ / Διακήρυξη των δικαιωμάτων του κεφαλαίου\ninred.gr 22 Οκτωβρίου 2015 ΚΟΙΝΩΝΙΚΑ ΔΙΚΑΙΩΜΑΤΑ Σχολιάστε\nΆρθρο 1 – Το κεφάλαιο συσσωρεύεται και διακινείται ελεύθερα, με ίσα δικαιώματα αναλόγως του μεγέθους του. Κρατικές διακρίσεις γίνονται μόνο με γνώμονα το μονοπωλιακό συμφέρον.\nΆρθρο 6 – Ο νόμος αποτελεί έκφραση της βούλησης του κεφαλαίου. Όλες οι εταιρίες έχουν το δικαίωμα, προσωπικά ή με αντιπροσώπους τους, να μετέχουν στη θέσπισή του. Ο νόμος πρέπει να είναι ο ίδιος για όλες, λαμβάνοντας ως βάση το μέγεθος της κάθε εταιρίας. Εφόσον όλες οι εταιρίες δεν είναι ίδιου μεγέθους, μπορούν να μετέχουν και στα δημόσια αξιώματα, στις θέσεις και τις υπηρεσίες ανάλογα με το μέγεθος τους και χωρίς καμία άλλη διάκριση παρά αυτή που πηγάζει από την χρηματοδοτική αρετή τους και το διαφημιστικό ταλέντο τους.\nΆρθρο 7- Καμιά εταιρία δεν μπορεί να κατηγορηθεί, να δυσφημιστεί ή να φορολογηθεί παρά μόνο στις περιπτώσεις εξαγοράς από μεγαλύτερες και σύμφωνα με τις διαδικασίες που προκαθορίζονται από αυτές. Όσες εκδιώκουν μεγαλύτερο μερίδιο, και εκτελούν αμέσως ή εμμέσως αυθαίρετες εντολές πρέπει να εκκαθαρίζονται και να εξαγοράζονται. Όπως επίσης, κάθε εργάτης-υπάλληλος ο οποίος απολύεται και στη συνέχεια διαμαρτύρεται, συλλαμβάνεται εν ονόματι του νόμου και πρέπει να συμμορφώνεται αμέσως, κάθε αντίσταση που προβάλλει είναι ομολογία ενοχής.\nΆρθρο 13 – Για τη συντήρηση της κρατικής εξουσίας και για τα έξοδα της διοίκησης, κάθε εταιρική συνεισφορά είναι ζημιογόνα. Η συνεισφορά αυτή πρέπει να είναι κατανεμημένη με δικαιοσύνη μόνο στα κατώτερα κοινωνικά στρώματα, ανάλογα με τις δυνατότητές τους\nΤα σχόλια δικά σας, ή αυτός “είναι ο καπιταλισμός ηλίθιε“, επί το ακριβέστερο.\nΠρωτοδημοσιεύτηκε εδω: http://noumero11888.wordpress.com\nΠροηγούμενο άρθρο ΑΥΓΗ: «Φρεγάτες τεφαρίκια, μόνο στου Ολάντ»\nΕπόμενο άρθρο Δεν λέμε τίποτα …


` LAMIA + STEREA NEWS: Η ΝΔ “βλέπει” ακόμη και εκλογές\nΗ ΝΔ “βλέπει” ακόμη και εκλογές\nΟ Αντώνης Σαμαράς με αφορμή την 36η επέτειο από την ένταξη της χώρας μας στην ΕΟΚ δήλωσε μεταξύ άλλων πως ”τότε διεκδικήσαμε και κερδίσαμε τη συμμετοχή μας στον πυρήνα της Ευρώπης. Σήμερα, επί τέσσερις μήνες, είμαστε εγκλωβισμένοι στο περιθώριό της”.\nΟ πρώην πρωθυπουργός μάλιστα επισημαίνει πως ”η ΝΔ είναι αυθεντικός εκφραστής του ευρωπαϊκού προσανατολισμού της πατρίδας μας, τιμά την 28η Μαΐου και συνεχίζει τους αγώνες, τόσο για τη διασφάλιση της παρουσίας μας στην Ευρωζώνη, όσο και για την έξοδό της από την κρίση”.\nΌμως ο πρόεδρος της ΝΔ δεν έχει ξεκαθαρίσει την στάση που θα κρατήσει το κόμμα του, απέναντι στην συμφωνία που προωθεί η κυβέρνηση. Ο ίδιος υποστηρίζει πως η διαπραγμάτευση έπρεπε να κλείσει εδώ και καιρό αλλά όλο αυτό το διάστημα φαίνεται να είναι στη γραμμή του ”όχι“. Την ίδια ώρα βέβαια ο Αντώνης Σαμαράς κάνει λόγο για την ”μεγάλη συνεννόηση” για να κλείσει η διαπραγμάτευση πετώντας ουσιαστικά το μπαλάκι στον Αλέξη Τσίπρα. ”Δεν επιτρέπονται ούτε ιδεοληψίες, ούτε κομματικά προστάγματα παρά μόνο το καλό του τόπου” λέει η Συγγρού.\nΔεν πρέπει όμως να περνάει απαρατήρητη και η τοποθέτηση του βουλευτή Σερρών Κώστα Καραμανλή με αφορμή την επέτειο για την ένταξη της Ελλάδας στην Ευρώπη, όπου υπενθύμισε μια φράση του ”Εθνάρχη”.\n”Γνωρίζω τις δυσχέρειες ουσιαστικές και διαδικαστικές. Όπως γνωρίζω και τα πολιτικά, οικονομικά και κοινωνικά προβλήματα που αντιμετωπίζει σήμερα η Ευρώπη. Πιστεύω όμως ότι τα προβλήματα αυτά όχι μόνο δεν δικαιολογούν την καθυστέρηση της ενοποιήσεως της Ευρώπης αλλά επιβάλλουν την επιτάχυνση της. Γιατί η λύση τους δεν μπορεί να πραγματοποιηθεί παρά μόνο στο ευρύτερο πλαίσιο μιας ενωμένης Ευρώπης“, έλεγε στις 28 Μαΐου του 1979 ο Κωνσταντίνος Καραμανλής .\nΜάλιστα πολλοί υποστηρίζουν πως με αυτή την παρέμβαση η καραμανλική πτέρυγα έστειλε μήνυμα της στο εσωτερικό του κόμματος εν όψει και της κρίσιμης ψηφοφορίας στη Βουλή.\nΠάντως ανεξάρτητα από αυτό, η Συγγρού θεωρεί πως η κυβέρνηση έχει να κλείσει ακόμα αρκετά ζητήματα σε σχέση με τη διαπραγμάτευση και στη ΝΔ βλέπουν ακόμα και πρόωρες εκλογές παρά συμφωνία.


Η Ένωση Γονέων Ζακύνθου για μαθητικά πάρτι – εφαρμογή νομού – CU4.GR\nΗ Ένωση Γονέων Ζακύνθου για μαθητικά πάρτι – εφαρμογή νομού\nΗ Ένωση Γονέων των μαθητών Ζακύνθου εκφράζει την έντονη ανησυχία των γονέων για την κατάσταση που επικρατεί στις χοροεσπερίδες που διοργανώνουν οι μαθητές της δευτεροβάθμιας εκπαίδευσης σε κέντρα διασκέδασης που προσφέρουν αλκοόλ στους ανήλικους μαθητές.\nΣύμφωνα με τo ΝΟΜΟ 3730/2008 – ΦΕΚ 262/A’/23.12.2008 Προστασία ανηλίκων από τον καπνό και τα αλκοολούχα ποτά και άλλες διατάξεις:\nΗ προστασία των ανηλίκων από τη χρήση προϊόντων καπνού και την κατανάλωση αλκοόλ ανήκει στην αρμοδι¬ότητα του Υπουργείου Υγείας και Κοινωνικής Αλληλεγ¬γύης και ασκείται από την Ειδική Υπηρεσία Προστασίας Ανηλίκων από τον Καπνό και το Αλκοόλ, που προβλέπε¬ται στην παράγραφο 1 του άρθρου 5 του παρόντος………\nΑπαγορεύεται σε ανηλίκους η είσοδος και παραμονή, καθώς και η οποιασδήποτε μορφής απασχόληση σε κέ¬ντρα διασκεδάσεως και αμιγή μπαρ, καθώς και η κατα¬νάλωση αλκοολούχων ποτών σε όλα τα δημόσια κέντρα, εξαιρουμένων των περιπτώσεων ιδιωτικών εκδηλώσεων.\n…………………………………………………………………………………………………3. Στο Σώμα Επιθεωρητών Υπηρεσιών Υγείας και Πρό¬νοιας (ΣΕΥΥΠ) συνιστάται Τομέας Ελέγχου Καπνού και Αλκοόλ, ο οποίος είναι αρμόδιος για τον έλεγχο της εφαρμογής του παρόντος, καθώς και της κείμενης νο¬μοθεσίας, κοινοτικής και εθνικής, για την προστασία από τον καπνό και το αλκοόλ. Με απόφαση του Υπουργού Υγείας και Κοινωνικής Αλληλεγγύης, ο Τομέας Ελέγχου στελεχώνεται, με την επιφύλαξη των διατάξεων του ν. 2920/2001 (ΦΕΚ 131 Α’), με υπαλλήλους του Υπουρ¬γείου Υγείας και Κοινωνικής Αλληλεγγύης, καθώς και δημοσίων φορέων που εποπτεύονται από το Υπουργείο Υγείας και Κοινωνικής Αλληλεγγύης. Με όμοια απόφαση καθορίζονται τα θέματα οργάνωσης και λειτουργίας του Τομέα Ελέγχου. Κατά τη διενέργεια του κατασταλτι¬κού ελέγχου, οι κατά τόπο αρμόδιες αστυνομικές και λιμενικές αρχές, κατόπιν αιτήσεως του Τομέα Ελέγχου, υποχρεούνται να παρέχουν άμεση συνδρομή………………………………………………………………….\n«Το ζήτημα της κατανάλωσης αλκοόλ από ανήλικους, είναι πολύπλευρο και βαθιά κοινωνικό. Είναι ζήτημα για το οποίο ευθύνες έχουν η οικογένεια, η εκπαιδευτική κοινότητα, η πολιτεία και γενικά εμείς ως κοινωνία.\nΟι έφηβοι είναι λιγότερο εφοδιασμένοι να αντιμετωπίσουν τις παρενέργειες του αλκοόλ, σωματικά και συναισθηματικά. Η ίδια ποσότητα αλκοόλ θα επηρεάσει περισσότερο το σώμα ενός εφήβου από ότι ενός ενήλικα και θα προκαλέσει περισσότερες και σοβαρότερες παρενέργειες . Δεν είναι λίγες οι φορές, δυστυχώς, που έρχονται στη δημοσιότητα περιστατικά εφήβων που έχουν χάσει ακόμη και τη ζωή τους από οξεία μέθη. Και βέβαια ο έφηβος δεν έχει την συναισθηματική και ψυχική επάρκεια να διαχειριστεί την κατανάλωση αλκοόλ.\nΗ κατανάλωση αλκοόλ δεν μπορεί επ’ ουδενί να ανάγεται σε αστυνομικό πρόβλημα ούτε και να αντιμετωπίζεται μόνο με κατασταλτικά μέτρα. Η Αστυνομία πρέπει να παρεμβαίνει εφόσον δεν τηρείται η νομοθεσία που προβλέπει την προστασία των ανηλίκων από την προμήθεια και κατανάλωση αλκοόλ και καπνού.\nΟ νόμος 3730/2008 και ο νόμος 3868/2010 προστατεύουν του ανήλικους από τη χρήση αλκοόλ. Ως γονείς ζητάμε να πραγματοποιούνται έλεγχοι για την τήρηση των παραπάνω νόμων από την ΕΛΑΣ, τις υπηρεσίες του Δήμου, το Υγειονομικού και κάθε υπεύθυνο φορέα.\nΠέρα από τις κατασταλτικές αρχές, εμείς ως κοινωνία έχουμε την απόλυτη ευθύνη να διαφυλάξουμε τη ζωή και την υγεία, ψυχική και σωματική, των παιδιών μας»,επισημαίνει η Ένωση Γονέων των μαθητών Ζακύνθου.\nΗ Μαρίνα Σάττι στο Φεστιβάλ WOMADelaide της Νότιας Αυστραλίας


Guardian: "Πόλεμος" βρετανικών μέσων κατά της Μέγκαν, "λατρεία" για την Κέιτ - seleo.gr\nGuardian: "Πόλεμος" βρετανικών μέσων κατά της Μέγκαν, "λατρεία" για την Κέιτ\nΣάββατο, 18 Ιανουαρίου 2020 21:15\nΗ στάση των βρετανικών μέσων ενημέρωσης απέναντι στην Μέγκαν Μαρκλ ίσως να αποτέλεσαν έναν κρίσιμο παράγοντα για το Megxit.\nΣύμφωνα με έρευνα του Guardian, τα αρνητικά δημοσιεύματα για την σύζυγό του πρίγκιπα Χάρι ήταν διπλάσια από τα θετικά στο διάστημα Μάιος 2018 – Ιανουαρίος 2019.\nΗ έρευνα για τα δημοσιεύματα\nΣτο μικροσκόπιο του Guardian μπήκαν 843 άρθρα σε 14 εφημερίδες. Από αυτά το 43% ήταν αρνητικά, μόνο το 20% ήταν θετικά ενώ το υπόλοιπο 36% χαρακτηρίστηκαν ουδέτερα.\nΗ αντίστοιχη έρευνα έδειξε, μάλιστα, ότι για την Κέιτ Μίντλετον, την σύζυγο του πρίγκιπα Ουίλιαμ, την ίδια περίοδο δημοσιεύτηκαν 144 άρθρα με το 45% να είναι θετικά, το 47% ουδέτερα και μόλις το 8% να είναι αρνητικά.\nΗ έρευνα φαίνεται να επιβεβαιώνει μια παρόμοια έρευνα του Buzfeed που επικεντρώθηκε στο πώς τα βρετανικα ΜΜΕ αντιμετώπισαν Μέγκαν Μαρκλ και Κέιτ Μίντλετον στα ίδια θέματα είτε αυτό αφορούσε την αγάπη τους για τα αβοκάντο είτε αυτό αφορούσε το πώς ακουμπούσαν την κοιλιά τους όταν ήταν έγκυες.\nΤα περισσότερα θετικά δημοσιεύματα για την Μέγκαν Μαρκλ εμφανίστηκαν τον Μάιο του 2018, τον μήνα, δηλαδή, του γάμου με τον Χάρι και τον μήνα που ακολούθησε.\nΤο μπαράζ των αρνητικών δημοσιευμάτων\nΤον Ιούλιο, ωστόσο, του ιδίου έτους είχε αρχίσει ήδη η επικράτηση των δημοσιευμάτων με αρνητικό πρόσημο έναντι των θετικών.\nΗ κορύφωση του κύματος των αρνητικών δημοσιευμάτων είχε αρκετές αφορμές. Μια από αυτή ήταν η απόφαση του Χάρι και της Μέγκαν να μην αποκαλύψουν πολλές λεπτομέρειες για την γέννηση και την βάπτιση του γιού τους, Άρτσι. Τότε, όπως υπενθυμίζει ο Guardian, το ζευγάρι είχε κατηγορηθεί ότι θέλει «και την πίτα ολόκληρη και τον σκύλο χορτάτο».\nΜια δεύτερη αφορμή αποτέλεσε το εντιτόριαλ της Μέγκαν Μαρκλ στη βρετανική Vogue τον περασμένο Σεπτέμβριο. Τότε εμφανίστηκαν αρκετά δημοσιεύματα για την σελέμπριτι που λαχταρά την δημοσιότητα.\nΜεγάλη έκταση έχει πάρει, τέλος, στα βρετανικά ΜΜΕ η σχέση της Μέγκαν Μαρκλ με τον πατέρα της αλλά και την χρήση από το ζευγάρι ιδιωτικών αεροσκαφών για τα ταξίδια τους. Ειδικά, δε, τα άρθρα για τον πατέρα της Αμερικανίδας ηθοποιού είναι το 1/3 του συνολικού αριθμού των άρθρων για την Μέγκαν Μαρκλ.


Ο Αρίσταρχος προτιμάει Ελληνικά για την αποψινή μας μελωδία. Σας καληνυχτούμε με ένα υπέροχο τραγούδι από τη Μελίνα Κανά.\nΗ ομιλία του Έλληνα Πρωθυπουργού στη Σύνοδο του ΕΛΚ στο Βουκουρέστι\nΑκολουθεί η ανεπίσημη μετάφραση της ομιλίας του Έλληνα Πρωθυπουργού, Αντώνη Σαμαρά, στη Σύνοδο του Ευρωπαϊκού Λαϊκού Κόμματος στο Βουκουρέστι.\nΟύτε και ρυτίδες!\nΑν μιλάμε για καρπερούς, τότε πρέπει οπωσδήποτε να μιλήσουμε και για τον Ινδό ερωτύλο μερακλή Ramajit Raghav, που κατάφερε να τεκνοποιήσει για δεύτερη φορά στα … 96 του χρόνια παρακαλώ!\nΔεν πάμε καθόλου καλά….\nΤελικά, ο κόσμος τα έχει κυριολεκτικά χαμένα.\nΚαι μιλάω γενικώς.\nΜπορεί η αστυνομία μας να έχει κάποια τζιμάνια, που δεν φημίζονται για την οξύνοιά τους, αλλά και οι Άγγλοι μπόμπιδες, το θέλουν το δούλεμά τους….\nΤα Angry Birds πάνε σε ένα γαλαξία πολύ πολύ μακριά\nΣε δημοφιλείς τοποθεσίες από τις διάσημες ταινίες επιστημονικής φαντασίας του George Lucas, Star Wars, θα εκσφενδονιστούν τα Αγριεμένα Πουλιά της Rovio.\nΟρθογραφήθηκε από Orthografos στις 7:44 μ.μ. Δεν υπάρχουν σχόλια:\nΩς γνήσιοι Έλληνες, στην ομάδα του Ορθογράφου είμαστε ολίγον τι καλοφαγάδες. Έτσι, δε χρειάστηκε να το πολυσκεφτούμε για να προκρίνουμε την ιδέα να θεσμοθετήσουμε και μια "στήλη" με συνταγές, κυρίως κλασικές σπιτικές, για γλυκά και φαγητά. Η φίλη μας Big Mama, αλλά και άλλοι μας φίλοι, θα σας φέρνουν συχνά πυκνά και μια καινούρια λιχουδιά. Απολαύστε τη πρώτη μας συνταγή!\nΤο παρόν και το μέλλον της Ρωσίας.\nΟι άνευ προηγουμένου διαδηλώσεις και διαμαρτυρίες στη Ρωσία την περίοδο 2011-2012, σε συνδυασμό με την προσυνεννοημένη ανταλλαγή ρόλων μεταξύ Vladimir Putin και Dmitri Medvedev, δείχνουν την αδυναμία του ρωσικού πολιτικού συστήματος.\nΕλάχιστοι όμως είναι οι σημερινοί Μοσχοβίτες που πιστεύουν πια στο κίνημα διαμαρτυρίας.\nΗ μεσαία τάξη, που στηρίζει την αντιπολίτευση, δεν διαθέτει τον κατάλληλο πολιτικό μηχανισμό, για να πιέσει την κυβέρνηση.\nΣτερείται αξιόπιστης πολιτικής ηγεσίας, και πέραν αυτού, η διαφθορά του καθεστώτος για την οποία διαμαρτύρεται, δεν γεννήθηκε επί Putin, αλλά αυτός την κληρονόμησε.\nΗ ανεργία των νέων: Προπομπός επανάστασης;\nΣχεδόν τρία χρόνια μετά από την αρχή της μεγάλης ύφεσης, αντιμετωπίζουμε μια παγκόσμια οικονομία αποσυνδεδεμένη πλέον από την συμβατική «κυκλικότητα».\nΑυτό επετεύχθη χάρη στη ποσοτική χαλάρωση, και τα κίνητρα, που εφαρμόσθηκαν συνδυαστικά από διάφορες εθνικές κυβερνήσεις. Τα μέτρα αυτά πέτυχαν την επιβράδυνση της παγκόσμια οικονομικής συρρίκνωσης, αλλά κανένας δεν μπορεί να προβλέψει το μέλλον, αφού έχουμε μπει σε αχαρτογράφητες οικονομικές περιοχές.\nΥπάρχει όμως ένας οικονομικός δείκτης που παραμένει σταθερά αρνητικός από το 2008: Αυτός της ανεργίας των νέων.\nΝομίζω ότι ο ΣΥΡΙΖΑ διετύπωσε (επιτέλους…) διά του προέδρου του μια ουσιαστική πρόταση για το οικονομικό πρόβλημα της χώρας: ζήτησε να διαγραφεί το δημόσιο χρέος!..\nΝα χαίρεστε τους θεριακλήδες σας\nΗ είδηση από το iefimerida.gr έχει ως εξής:\nΤο μέτρο της απαγόρευσης του καπνίσματος έχει χαλαρώσει υπερβολικά το τελευταίο διάστημα στη Bουλή σε τέτοιο βαθμό που να το καταστρατηγούν ακόμα και βουλευτές με αποτέλεσμα να διαπληκτίζονται με συναδέλφους τους.\nΟι αγελάδες μου….\nΌλοι ξέρετε τον Θοδωρή Αθερίδη.\nΛίγοι όμως ξέρουν ότι ο Θοδωρής ήταν από μικρός, πηγαίο κωμικό ταλέντο.\nΜάλιστα, όταν ήταν 15αρης, και σύχναζε στη πλατεία Ναβαρίνου της Θεσσαλονίκης, συνήθιζε να μας κάνει να γελάμε, πολλές φορές να ξεκαρδιζόμαστε, και μάλιστα μερικές φορές έβγαζε και δικά του ανέκδοτα!\nΌλοι μας γνωρίζουμε δεκάδες ανέκδοτα. Έτσι δεν είναι;\nΠάντα όμως αναρωτιόμαστε ποιοι είναι αυτοί που τα βγάζουν.\nΙδού λοιπόν ένα «μαύρο», και ιδιαίτερα «κουφό» ανέκδοτο, που όταν το σκαρφίστηκε ένα μεσημέρι ο Θοδωρής, ήμουν παρών, και ακόμη το θυμάμαι.\nΟρθογραφήθηκε από Orthografos στις 2:44 μ.μ. Δεν υπάρχουν σχόλια:\nΑχ…. η Scarlett!\nΕάν είχα τη τύχη (ή την ατυχία) να γεννηθώ άνδρας (έστω και gay), η Scarlett Johansson θα ήταν για εμένα η ιδανική γυναίκα!\nΤο λάγνο αντικείμενο των ανομολόγητων πόθων μου….\nΟρθογραφήθηκε από Orthografos στις 2:03 μ.μ. 2 σχόλια:\nΠολιτική λύση κατά της λιτότητας.\nΘα υπογραφούν τα μέτρα.\nΆντε και με το ζόρι περνάνε από τη βουλή...\nΤο θέμα είναι το πως θα εφαρμοστούν;\nΜε τις πιο μετριοπαθείς μελέτες, από εδώ και πέρα στην Ελλάδα, για κάθε ένα ευρώ περικοπών θα χάνεται σχεδόν ένα ευρώ από την αγορά.\nΔηλαδή 13,5 δις περικοπών θα οδηγήσουν σε πτώση τζίρου στην αγορά πάνω από δέκα δις.\nΟρθογραφήθηκε από Orthografos στις 11:07 π.μ. Δεν υπάρχουν σχόλια:\nΠοδήλατο από … χαρτί!\nΑν τυχόν υλοποιηθεί αυτή η ιδέα, τότε θα πρόκειται για ένα πάρα πολύ ενδιαφέρον, οικολογικό, και πάνω απ όλα φτηνό μαζικό προϊόν.\nΗ Αμερική φοβάται ηλεκτρονική επίθεση.\nΌταν το διαδίκτυο ξεκίνησε να λειτουργεί στα τέλη της δεκαετίας του`80 και στις αρχές της δεκαετίας του `90, πολλοί ήταν αυτοί που το θεώρησαν ως μια δύναμη που θα επέκτεινε την δημοκρατία.\nΤελικά όμως, πολλοί τώρα φοβούνται πως μπορεί να καταλήξει ως η δύναμη που θα γονατίσει την Αμερική.\nΗ ομιλία του Έλληνα Πρωθυπουργού στη Σύνοδο του ΕΛ...


19 λόγοι μελαγχολίας - Ειδήσεις - νέα - Το Βήμα Online\n1. Το ότι τη γειτόνισσά μας την κυβερνά ο Ερντογάν και όχι ο Κεμάλ ή – έστω – ο Τουργκούτ Οζάλ.\n2. Το γεγονός ότι υπάρχουν χιλιάδες Ελληνες που πιστεύουν ότι ο κορωνοϊός είναι (εδώ διαλέγετε) μύθος, πλεκτάνη, συνωμοσία, τεχνολογία κ.λπ., πάντως όχι πραγματική ασθένεια.\n3. Και τα έχουν βάλει με τις μάσκες – που καλά θα ήταν να τις φορούσαμε όλοι με αυτή τη ρύπανση.\n4. Το ότι έχουν δαιμονοποιήσει τον Μπιλ Γκέιτς (μακάρι να είχαμε και άλλους σαν κι αυτόν) που έχει δώσει το 95% της περιουσίας του στο ίδρυμά του και έχει εξαλείψει την ελονοσία και άλλες αρρώστιες από την Αφρική.\n5. Το ότι επίσης υπάρχουν χιλιάδες Ελληνες που ομνύουν ακόμα στη δικτατορία (του προλεταριάτου). Μα δεν τους έχει πει κανείς ότι το Τείχος κατέρρευσε;\n6. Και ότι άλλες (ευτυχώς λιγότερες) χιλιάδες Ελληνες νοσταλγούν την άλλη δικτατορία.\n7. Το ότι μερικές χιλιάδες Ελληνες ψήφισαν Ελληνική Λύση (μαζί με κηραλοιφές και αυτόγραφες επιστολές του Κυρίου ημών Ιησού Χριστού).\n8. Το ότι οι πιθανότητες να πεθάνω από την Covid-19 είναι αυξημένες λόγω της ηλικίας μου. Τι ρατσισμός είναι αυτός;\n9. Το ότι, τώρα που γράφω, ο Κασιμάτης δεν επέστρεψε ακόμα στη στήλη του (σελ. 2 της «Καθημερινής»). Ωραία, έκανε μια επιπολαιότητα (δύο πράγματα δεν θίγουμε στη σάτιρα: την εξωτερική εμφάνιση και το φύλο), αλλά ζήτησε συγγνώμη και αυτός, και η εφημερίδα!\n10. Το ότι ο Τσίπρας αποκάλεσε απατεώνα τον Μητσοτάκη, ξεχνώντας πόσα ψέματα είχε ξεφουρνίσει στα χρόνια που κυβερνούσε. Ποιος δεν θυμάται το «πρόγραμμα της Θεσσαλονίκης»; Λέει ο λαός: «Είπε ο γάιδαρος τον πετεινό κεφάλα!».\n11. Οι ευφυείς που ξέθαψαν το χειρότερο ρεάλιτι – «Big Brother» – από τα αζήτητα. Πόσο κουτόχορτο αντέχει ο έρημος ο τηλεθεατής; Και πόση χυδαιότητα;\n12. Και όμως το βλέπουν! Το βλέπουν!\n13. Το ότι υπάρχει πιθανότητα να επανεκλεγεί ο Τραμπ. Αδιανόητο! «Ο Καραγκιόζης πλανητάρχης».\n14. Αυτοί που δεν καταλαβαίνουν ότι η Μέρκελ έχει τριάμισι εκατομμύρια τούρκους ψηφοφόρους στη χώρα της και ακροβατεί για να μη βουλιάξει το κόμμα της.\n15. Αυτοί που κάποτε ζητούσαν να φύγουμε από το ευρώ (υπάρχουν ακόμα μερικοί). Αλλά αν είχαμε τότε φύγει από το ευρώ, πού θα ήμασταν τώρα;\n16. Ισως πιο κάτω κι από την τουρκική λίρα…\n17. Η χειρότερη κατάρα για τον Ερντογάν είναι να βρει επιτέλους πετρέλαιο και να αποπειραθεί να το αντλήσει. Με τις σημερινές τιμές, η χρεοκοπία της χώρας του είναι σίγουρη.\n18. Τι είπατε; Να μην είμαι μελαγχολικός; Με έξαλλο τούρκο γείτονα, κορωνοϊό σε πλήρη δράση, πλημμύρα προσφύγων και μεταναστών (που τους λυπάμαι και τους φοβάμαι μαζί) και – το χειρότερο – πιθανόν επικείμενο Τραμπ πρόεδρο, πού να βρω παρηγοριά;\n19. Α, ναι, ξέχασα τον Μακρόν. Τι έλεγε η παλιά γραμματική; Μακρόν προ βραχέος περισπάται. Για να δούμε…


Διαμονή - Batis Hotel\nΑΙΣΘΗΜΑ ΑΝΕΣΗΣ ΣΕ ΚΑΘΕ ΕΠΙΛΟΓΗ\nΠοιοτικά επιπλωμένα, με χειροποίητα έπιπλα γνήσιου ξύλου, τα 21 μας διαμερίσματα είναι ευρύχωρα και πλήρως εξοπλισμένα με κουζινάκι, ψυγείο και φουρνάκι. Το ξενοδοχείο μας προσφέρει εξαιρετική εμπειρία ύπνου, καθώς τα στρώματά μας είναι όλα ανατομικά και υψηλής ποιότητας, εταιρείας COCOMAT. Eίτε με θέα τη θάλασσα είτε σε ένα πιο ήσυχο πίσω δωμάτιο, τα μεγάλα φωτεινά μπαλκόνια μας είναι ιδανικά για χαλάρωση, απολαμβάνοντας το απαλό καλοκαιρινό αεράκι.\nΤο στάνταρ διαμέρισμα βρίσκεται σε υπερυψωμένο χώρο ισογείου δίπλα στην πισίνα, ιδανικό για ξέγνοιαστές οικογενειακές διακοπές. Με χωριστή κρεββατοκάμαρα από το σαλόνι, δύναται να φιλοξενήσει έως 4 άτομα\nΤα στάνταρ στούντιο βρίσκονται είτε σε υπερυψωμένο ισόγειο- επίπεδο ρεσεψιόν, είτε σε υψηλότερους ορόφους με θέα την γύρω περιοχή\nΤα σουπέριορ διαμερίσματα είναι σουίτες υψηλότερων ορόφων με θαυμάσια θέα θάλασσα. Ιδανικές να φιλοξενήσουν έως 4 άτομα. Με χωριστή κρεββατοκάμαρα από το σαλόνι, προσφέρουν εξαιρετική άνεση κι απόλυτη χαλάρωση. Τα ιδιαίτερα ευρύχωρα μπαλκόνια είναι ένα σημαντικό χαρακτηριστικό.\nΟ τύπος αυτός βρίσκεται σε υψηλότερους ορόφους , προσφέροντας υπέροχη απρόσκοπτη θέα στη θάλασσα από πλαινό ή μπροστινό μπαλκόνι. Τα φωτεινά αυτά δωμάτια είναι μια δημοφιλής επιλογή.


Ζώδια : Είσαι ο μεγάλος έρωτας της ζωής του; - Kostoday.com | Η Κως σήμερα! Ειδήσεις και νέα.\nΖώδια : Είσαι ο μεγάλος έρωτας της ζωής του;\nΔευτέρα, 24 Αύγουστος 2015 11:15\nΌταν ο άντρας Κριός είναι ερωτευμένος δεν έχει καμία ανάγκη να είναι το «αφεντικό». Συχνά μάλιστα σε αφήνει να παίρνεις εσύ πρωτοβουλίες. Πάντως, αν καταστρώνετε σχέδια, συναποφασίζετε για το τι θα κάνετε και που θα πάτε και δεν σε παραγκωνίζει για να κάνει πρώτος το δικό του, σίγουρα έχει δαγκώσει γερά τη λαμαρίνα!\nΗ βαθιά... καψούρα του Ταύρου είναι εύκολο να διαπιστωθεί, αφού την εκφράζει κυρίως μέσω του ελέγχου και της ζήλειας. Είναι το ζώδιο που για να νιώσει σίγουρο ότι είσαι απόλυτα δική του μπορεί ακόμα και να σε παρακολουθήσει. Αν, λοιπόν, βγαίνει στην επιφάνεια η κτητική του πλευρά, μπορεί μεν να είναι δύσκολο να τη διαχειριστείς, αλλά αποδεικνύει περίτρανα ότι είναι πραγματικά ερωτευμένος μαζί σου.\nΑν ένας Παρθένος είναι ερωτευμένος μαζί σου έχει το δικό του, ιδιαίτερο, τρόπο να σου το δείξει. Προσφέρεται συνεχώς να σε βοηθήσει, να σε εξυπηρετήσει, κάνει «χρήσιμες» προτάσεις και προσπαθεί με κάθε τρόπο να σε... βελτιώσει σε όλους τους τομείς. Όλα αυτά αποτελούν την απόδειξη ότι σε έχει ερωτευτεί. Ίσως κάπου να το βρίσκεις εκνευριστικό αλλά αυτός είναι ο τρόπος του. Αν δεν σε αγαπούσε, δε θα τον ενδιέφερε καθόλου το τι κάνεις!\nΑν κάνεις σχέδια για το μέλλον και τον κοινό σας βίο και δεν... κλωτσήσει ή τον ακούσεις να φλυαρεί με ενθουσιασμό για το κοινό σας μέλλον, το σπίτι που θα μείνετε, τα παιδιά που θα κάνετε ή το σκύλο που θα έχετε, σημαίνει ότι σε έχει ερωτευτεί. Είναι πολύ εύκολη η διάγνωση, γιατί ο Τοξότης δεν αγαπά τη δέσμευση και συνήθως, όταν η συζήτηση περιστρέφεται στα ανωτέρω θέματα, μπορεί να αποθαρρυνθεί, να αναστατωθεί ή να θυμηθεί ότι έχει να πάει σε μια... δουλειά!\nΟ άντρας Υδροχόος είναι δύσκολο να ερωτευτεί λόγω της εγκεφαλικής του φύσης, αλλά όταν του συμβεί δεν του αρέσει να παίζει με τα συναισθήματα κανενός. Γι' αυτό δεν θα προφέρει τη φράση «σ' αγαπάω», αν δεν είναι απόλυτα σίγουρος για το τι αισθάνεται. Από τη στιγμή που θα ξεστομίσει αυτές τις δύο μαγικές λεξούλες, σημαίνει πραγματικά πως είναι τρελά ερωτευμένος μαζί σου.\nΑν σκεφτείς ότι ο άντρας Ιχθύς δεν είναι και ο πιο ακριβής, καθώς συχνά χάνει την αίσθηση του χρόνου, ενώ μαζί σου είναι απίκο και «εγγλέζος» σε όλα, τότε σε έχει ερωτευτεί παράφορα και ανυπομονεί να σε δει. Αν όμως, μέσα στην αφηρημάδα και το χάσιμό του, ξεχνάει τα ραντεβού μαζί σου ή έρχεται πάντα καθυστερημένος, δεν είναι και τόσο... ζεστός απέναντί σου.\nΖώδια και Διάφορα, Έρωτας, Φλερτ, Ψυχολογία,


Δημοσιεύθηκε στις 15 Απριλίου, 2019 15 Απριλίου, 2019 Δημοσιεύθηκε από Ζώδια\nΤαύροι, η πρωτοπορία για σας είναι κάτι που σας βγάζει από τις συνήθειες και μεταλλάσσει τον σταθερό σας χαρακτήρα. Ζήστε την διαφορά και προβάλλετε την δημιουργικότητα του χαρακτήρα σας. Παρθένοι, η συναισθηματική σας αστάθεια, στέκεται εμπόδιο στα μελλοντικά σας σχέδια και στην ανανέωση των σχέσεών σας. Βρείτε τρόπους που θα σας χαλαρώσουν και θα αποβάλλουν το άγχος, κάνοντας σας να σκεφτείτε θετικά για το μέλλον. Αιγόκεροι, η οξυδέρκεια του μυαλού σας, ανοίγει νέους ορίζοντες στα σχέδιά σας. Ο προγραμματισμός των σχεδίων σας, θα σας ξεκαθαρίσει τι ακριβώς επιθυμείτε να κάνετε για εσάς.


Στη Ρούγα: Ο ανεμόμυλος της Λήμνου\nΟ ανεμόμυλος δημιουργήθηκε για την παραγωγή του αλευριού. Τα χωράφια ήταν σπαρμένα με σιτάρι και το σιτάρι έπρεπε να γίνει αλεύρι.\nΓια την κατασκευή του μύλου έπρεπε να επιλεγεί αρχικά η κατάλληλη τοποθεσία. Η κατάλληλη τοποθεσία ήταν συνήθως στο ψηλότερο σημείο του χωριού, με κατεύθυνση προς το βοριά. Για να αλέσει ο μύλος, ο βορεινός άνεμος όμως, δεν έπρεπε, να είναι πολύ δυνατός.\nΣτην συνέχεια αναλάμβαναν οι μυλωνάδες τεχνίτες, που έχτιζαν τον μύλο και τον τελείωναν οι μυλομαραγκοί.\nΗ τυπολογία της εσωτερικής δομής και κατασκευής είναι, ότι οι μύλοι ήταν δίπατοι (κατώι – πατάρι – ανώι).\nΗ σκάλα, στις περισσότερες περιπτώσεις είναι πέτρινη και παρακολουθεί το κυκλικό σχήμα του πύργου.\nΑναρτήθηκε από Ευαγγελία Χ.Λιάπη στις Κυριακή, Μαρτίου 13, 2011


Phoenix- Ο Κουτσοτρούλης ΑΠΕ-βίωσε\nΣυνέχεια αναφερόμαστε όλοι εμείς που αγαπάμε τη Κρήτη στο τι θα συμβεί σε αυτήν και στα βουνά της εάν μπουν έστω και ένα μικρό μέρος των βΑΠΕ που <<σχεδιάζονται>> στο νησί.\nΚάπου κάπου αναφερόμαστε και στο κέρδος και την προστιθέμενη άξια που προσφέρουν αυτές οι <<επενδύσεις>>, ειδικά οι πολιτικοί που υπεραμύνονται την <<πράσινη ανάπτυξη>>.\nΔυστυχώς <<θυσιάστηκε>> ένα ιστορικό βουνό για τους Μυλοποταμίτες, ο Κουτσοτρούλης.\nΣε αυτό βουνό το οποίο, όπως και τα περισσότερα βουνά τις Κρήτης , είναι <<στενό>>, δηλαδή έχει μικρή βάση και ανεβαίνει προς τα πάνω.\nΠάνω σε αυτό λοιπόν το βουνό κατασκευάστηκε ένα αιολικός σταθμός ντροπή για τις ΑΠΕ , για τις βΑΠΕ και για όλους μας.\nΤο έργο κατασκευάστηκε και ανήκε, από μεγάλη κρητική κατασκευαστική εταιρεία, η οποία τον Δεκέμβρη του 2010 το πούλησε στην ιταλική ENEL (είναι η ιταλική ΔΕΗ) λίγο πριν την έναρξη λειτουργίας του και όπως κατά γράμμα αναφέρει η Ετήσια Οικονομική Έκθεση της εταιρείας (περιόδου από 1η Ιανουαρίου 2009 έως 31η Δεκεμβρίου 2009)\nhttp://www.domik.gr/site/images/stories/ethsia_ekthesi2009.pdf στο τέλος της σελ 4, η πώληση του ήταν προαποφασισμένη.\nΓράφει χαρακτηριστικά << Η εταιρεία/ όμιλος έχει συνάψει συμφωνία με την εταιρεία ENEL GREEN POWER INTERNATIONAL BV για πώληση των μετοχών που κατέχει στις συγγενείς εταιρείες «Αιολικό Ρούσκιο Α.Ε.» , «Αιολική Ανατολικής Αχαΐας Α.Ε.», «Αιολικά Πάρκα Δυτικής Μακεδονίας Α.Ε.» και «Αιολικό Κουλούκωνας Α.Ε.» . Η συμφωνία θα ολοκληρώνεται σταδιακά με την λήψη των αδειών παραγωγής και εγκατάστασης από τις εταιρείες. Δεν αναμένονται όμως έσοδα από τη συνεργασία αυτή στην χρήση 2010>>.\nΤώρα εάν σκεφτούμε ότι η πραγματική ενεργειακή απόδοση της ανεμογεννήτριας είναι, μεταξύ 5%-30% στη καλύτερη περίπτωση, τότε η πραγματική ενέργεια που παράγεται από το αιολικό του Κουτσοτρουλη είναι, στη καλύτερη περίπτωση (30%), 1.45 MW.\nΔηλαδή καταστράφηκε ένα βουνό ένα τοπίο για ένα τόσο μικρό μέγεθος παραγόμενης ενέργειας γιατί απλούστατα δεν μπορούσαν να ανεβάσουν πάνω εκεί μεγαλύτερες ανεμογεννήτριες λόγο της φυσιογνωμίας του βουνού.\nΟι ανεμογεννήτριες των 100 και πλέον μέτρων θα χρειαζόταν στις στροφές ενός στενού βουνού φάρδος δρόμων άνω των 60 μέτρων με αποτέλεσμα να μη μπορούσε τεχνικά το βουνό να σηκώσει τέτοια μεγέθη.\nΕδώ φυσικά έρχεται η πολιτική ευθύνη αυτών που δεν κοίταξαν την σκοπιμότητα αυτού του έργου πριν το αδειοδοτησουν και που αποδεικνύει ότι τα βουνά, οι κάμποι, ο χαρακτήρας του νησιού δεν χρειάζεται και δεν << επιτρέπει>> μεγάλες επεμβάσεις.\nΤώρα όσο αφορά την προστιθέμενη αξία που άφησε και αφήνει αυτός ο σταθμός στην ελληνική και τοπική οικονομία, θα ήθελα να τονίσω ότι όλα τα υλικά είναι εισαγόμενα και επιδοτούμενα από εμάς, δηλαδή επιδοτούμε την δημιουργία θέσεων εργασίας στην βόρειο Ευρώπη, ότι τα τσιμέντα που έπεσαν ίσως είναι ελληνικής προέλασης αλλά ίσως και όχι μιας και οι περισσότερες τσιμεντοβιομηχανίες μας έχουν πουληθεί σε ξένα συμφέροντα.\nΑπό μόνιμες θέσεις εργασίας, δημιουργήθηκε μόνο μια, αυτή ενός <<ελεύθερου επαγγελματία>> που προσέχει το βουνό <<μην πέσει>>.\nΌσο για τα κέρδη της επιχείρησης που προέρχονται από την πώληση του ρεύματος σε υπέρογκες τιμές σε εμάς, μπορεί να τα δει όποιος θέλει στην ιστοσελίδα http://www.enelgreenpower.com/it-IT/plants/projects/greece/kouloukonas/ και για την απόδοση της μετοχής με την <<υποστήριξη των χρημάτων μας>> στο ιταλικό χρηματιστήριο όπου και είναι εισηγμένη στην ιστοσελίδα http://www.enelgreenpower.com/it-IT/media_investor/stock_market/stock_ratings/.\nΑυτά είναι τα μηνύματα που μας στέλνει ο Κουτσοτρουλης, μας εξηγεί ότι τα βουνά μας δεν είναι φτιαγμένα για το μοντέλο Δανίας, μας εξηγεί ότι δεν κερδίζουμε τίποτα και ότι οι ντόπιοι επιχειρηματίες είναι τα <<οχήματα>> των ξένων.


Βρίσκεστε εδώ: Αρχή Άρθρα Νηστεία Σωστή & ισορροπημένη διατροφή κατά τη περίοδο της νηστείας\nΟ αποκλεισμός λοιπόν πολλών βασικών τροφών της διατροφής μας, μπορεί να οδηγήσει σε μειωμένη πρόσληψη, απαραίτητων για την σωστή λειτουργία του οργανισμού, θρεπτικών συστατικών όπως οι πρωτεΐνες υψηλής βιολογικής αξίας, ο σίδηρος, το ασβέστιο, η βιταμίνη Β12 και το φυλλικό οξύ.\nΜπορούμε όμως, μέσα από σωστές επιλογές αλλά και συνδυασμούς τροφίμων να καλύψουμε όλες τις διατροφικές μας ανάγκες και να μην αισθανθούμε καθόλου αδυναμία κατά τη περίοδο της νηστείας και ούτε να θέσουμε την υγεία μας σε κίνδυνο.\nΤρόφιμα που περιέχουν πρωτεΐνη χαμηλής βιολογικής αξίας (δηλαδή δεν είναι το ίδιο απορροφήσιμη όσο από ζωικά τρόφιμα) είναι τα όσπρια, τα θαλασσινά, οι ξηροί καρποί και η σόγια. Για να πετύχουμε τη μέγιστη δυνατή πρόσληψη πρωτεϊνών θα πρέπει να συνδυαστούν τα όσπρια με δημητριακά (π.χ. φακές με ρύζι (φακόρυζο), ή 1 φέτα ψωμί με τα όσπρια μας ή πατάτα με φασολάδα) ή όσπρια μαγειρεμένα με ταχίνι. Επίσης καλή πηγή πρωτεϊνών υψηλής βιολογικής αξίας, είναι τα θαλασσινά (καλαμάρια, σουπιά, χταπόδι, γαρίδες).\nΤο σίδηρο σε περίοδο νηστείας τον παίρνουμε από τα όσπρια, τα θαλασσινά και αρκετά λαχανικά. Για την καλύτερη απορρόφηση του σιδήρου καλό θα είναι να υπάρχει μια πηγή βιταμίνης C στο γεύμα μας π.χ. όσπρια σε συνδυασμό με σαλάτα που θα έχει χυμό λεμόνι ή να έχει ντομάτα & πιπεριά πλούσιες πηγές βιταμίνης C, στη φασολάδα, στους γίγαντες και στις φακές βάζοντας λίγο χυμό ντομάτας έχουμε το ίδιο αποτέλεσμα και κάτι αντίστοιχο μπορούμε να κάνουμε και με τα θαλασσινά μας. Καλό θα είναι για καμιά ώρα μετά το γεύμα να αποφεύγουμε το καφέ ή το τσάι ή τη σοκολάτα για να γίνεται πλήρης απορρόφηση του σιδήρου.\nΑπουσία γαλακτοκομικών από την διατροφή μπορεί να οδηγήσει σε μειωμένη πρόσληψη ασβεστίου. Καλές φυτικές πηγές ασβεστίου είναι τα όσπρια, οι ξηροί καρποί, ο χαλβάς, το ταχίνι, το μπρόκολο και το κουνουπίδι. Μάλιστα για την βέλτιστη απορρόφησή του οι παραπάνω πηγές θα πρέπει να συνδυαστούν με τρόφιμα πλούσια σε βιταμίνη D και μαγνήσιο π.χ. όσπρια με ρύζι, θαλασσινά με λαχανικά (π.χ. σουπιά με σπανάκι, χταπόδι με πράσα ή χόρτα).\nΤέλος, για να καλυφθούν και οι ανάγκες σε φυλλικό οξύ και βιταμίνη B12 θα πρέπει τα άτομα που νηστεύουν να τρώνε θαλασσινά, γάλα σόγιας, εμπλουτισμένα δημητριακά, πράσινα φυλλώδη λαχανικά (π.χ. μαρούλι, σπανάκι, χόρτα), μπανάνες, σπαράγγια, όσπρια και πορτοκάλια.\nΆρα σε περιόδους νηστείας μπορούμε να καλύψουμε τις ανάγκες του οργανισμού μας σε θρεπτικά συστατικά μέσω της διατροφής, επιλέγοντας σωστούς συνδυασμούς τροφίμων, χωρίς να κάνουμε υπερβολές και χωρίς να καταφεύγουμε σε συμπληρώματα διατροφής.\nΕίναι πολύ σημαντικό να τονίσουμε ότι εγκυμονούσες, γυναίκες που θηλάζουν, τα παιδιά έως 16 χρονών και άτομα άνω των 75 χρονών ή άτομα με προβλήματα υγείας πρέπει να αποφεύγουν τις νηστείες για μεγάλα χρονικά διαστήματα.


Νεφρά: Πως να παραμείνουν υγιή και καθαρά τα φίλτρα του οργανισμού - Ξυπνήστε ρε\nΝεφρά: Πως να παραμείνουν υγιή και καθαρά τα φίλτρα του οργανισμού\nΗ έκπτωση της λειτουργίας των νεφρών ακολουθεί την φυσιολογική γήρανση του σώματος, ανεξάρτητα από την συνύπαρξη άλλων ασθενειών. Τα νεφρά είναι τα φίλτρα του οργανισμού μας.\nΗ έκπτωση αυτή δεν συμβαίνει επειδή αρρωσταίνουμε, αλλά επειδή μεγαλώνουμε. Επιταχύνεται όμως όταν αναπτυχθούν νοσήματα που επιβαρύνουν τη νεφρική λειτουργία, όπως ο σακχαρώδης διαβήτης ή η υπέρταση, καθώς και όταν αναπτυχθεί χρόνια νεφρική νόσος.\nΩστόσο η έκπτωση της νεφρικής λειτουργίας παρουσιάζει διακύμανση από άνθρωπο σε άνθρωπο και δεν γνωρίζουμε ακόμα με βεβαιότητα γιατί υπάρχει αυτή η διαφοροποίηση. Το μόνο σίγουρο είναι πως η καλή γενική υγεία δεν εγγυάται καλή νεφρική λειτουργία.\nΤο μεγάλο ερώτημα είναι αν και τι θα μπορούσαμε να κάνουμε για να βοηθήσουμε τους νεφρούς μας να διατηρηθούν υγιείς για περισσότερο καιρό. «Υπάρχουν αρκετά πράγματα που όλοι μπορούμε να κάνουμε», απαντά ο χειρουργός-ουρολόγος Δρ. Ηρακλής Πούλιας, τ. πρόεδρος της Ελληνικής Ουρολογικής Εταιρείας.. «Κατ’ αρχάς πρέπει να λαμβάνουμε όλα τα μέτρα που θα μας προστατεύσουν από την ανάπτυξη παθήσεων που βλάπτουν τους νεφρούς.\nΟι δύο κυριότερες είναι η υπέρταση και ο σακχαρώδης διαβήτης. Επομένως πρέπει να προσέχουμε τη διατροφή μας, να γυμναζόμαστε καθημερινά (το παρατεταμένο περπάτημα είναι πολύ καλή επιλογή), να μην καπνίζουμε και να φροντίσουμε να διατηρούμε σε υγιή όρια το σωματικό βάρος μας».\nΣυνολικά στη διάρκεια της ημέρας δεν πρέπει να υπερβαίνουμε τα 2.300 mg νάτριο (ή 2,3 γραμμάρια). Το αλάτι αναγράφεται ως «νάτριο» στις συσκευασίες των τροφίμων, επομένως διαβάζοντας τες μπορούμε να υπολογίσουμε κατά προσέγγιση πόσο αλάτι τρώμε.\nΕκτός από τη διατροφή, πολύ σημαντικός είναι και ο περιοδικός προληπτικός έλεγχος (τσεκάπ) των ούρων, ώστε να γίνει εγκαίρως αντιληπτή τυχόν έναρξη της νεφρικής νόσου και να ληφθούν τα απαιτούμενα μέτρα. Απαραίτητο είναι ακόμα να συμβουλευόμαστε αμέσως έναν ουρολόγο ιατρό, εάν εκδηλώσουμε ύποπτα συμπτώματα από το ουροποιητικό, όπως αίσθημα καύσου (κάψιμο) κατά την ούρηση, συχνουρία κ.λπ.\nΦάρμακα και νεφρά\nΙδιαίτερα προσεκτικοί, τέλος, πρέπει να είμαστε και με τα φάρμακα που λαμβάνουμε συστηματικά. Αν και ορισμένα (όπως κάποια για την υπέρταση) δρουν προστατευτικά στους νεφρούς, άλλα μπορεί να επιβαρύνουν τη νεφρική λειτουργία. Αυτό μπορεί να συμβεί ακόμα και με θεωρητικώς «αθώα» φάρμακα, όπως ορισμένα παυσίπονα ή και αντιβιοτικά ακόμα.


Λοβέρδος: Κάλυψη των κενών στα σχολεία ώς την 1η Οκτωβρίου - στο Καρφί\nΤην πεποίθηση ότι τα κενά σε δάσκαλους και καθηγητές θα έχουν καλυφθεί ώς την 1η Οκτωβρίου εξέφρασε ο υπουργός Παιδείας Ανδρέας Λοβέρδος μιλώντας στον Βήμα 99,5.\nΟ κ. Λοβέρδος δήλωσε ότι είναι η πιο δύσκολη χρονιά από πλευράς έλλειψης χρημάτων, προσωπικού και συνταξιοδοτήσεων. «Τα βιβλία είναι στη θέση τους και έχουμε διορίσει τις τελευταίες ημέρες 5.100 αναπληρωτές. Όλο το σύστημα διαθέτει 127.033 νηπιαγωγούς, δασκάλους και καθηγητές. Θα έχουμε τη δυνατότητα, τις επόμενες ημέρες, διαπιστώνοντας πόσα είναι τα κενά, να στείλουμε 10.000 ακόμα εκπαιδευτικούς και την 1η Οκτωβρίου θα έχουμε άλλους 1.000 αναπληρωτές ως εφεδρεία, για να καλύψουν έκτακτα περιστατικά».\nΠαράλληλα, έκρουσε τον κώδωνα του κινδύνου για την επόμενη χρονιά σημειώνοντας πως τα χρηματικά ποσά που εξασφαλίστηκαν φέτος από το ΕΣΠΑ ή το Πρόγραμμα Δημοσίων Επενδύσεων για την πληρωμή εκπαιδευτικών δεν θα είναι εφικτό να εξασφαλιστούν και του χρόνου. Γι’ αυτό τόνισε πως πρέπει να σπάσει ο κανόνας του 1/10 στις προσλήψεις.\n«Πρέπει να απευθυνθούμε στον υπουργό Οικονομικών, διότι αν πάρουμε 10.000 εκπαιδευτικούς, τους πληρώνει ο προϋπολογισμός και όχι το ΕΣΠΑ ή το ΠΔΕ και βάσει της μελέτης που κάναμε, ήδη θέσαμε το ζήτημα στον εκπρόσωπο της Ευρωπαϊκής Επιτροπής και όπως καταλαβαίνετε, η τελική απόφαση ανήκει στην Επιτροπή. Θέλουμε να γίνει τώρα αυτό, στις αρχές Οκτωβρίου, για να κάνουμε διαγωνισμό ΑΣΕΠ είτε το Νοέμβριο είτε το Φεβρουάριο» είπε.\nΓια τον περιορισμό της Φυσικής Αγωγής στο ωρολόγιο πρόγραμμα ανέφερε: «Κόψαμε κακώς τη Γυμναστική και ευτυχώς πρόλαβα να την προσθέσω στο αναλυτικό πρόγραμμα του Λυκείου και θα προλάβω να την προσθέσω και στο αναλυτικό πρόγραμμα του Γυμνασίου πριν έχουμε πολιτικές εξελίξεις, γιατί ξεκινάμε και ένα πρόγραμμα άθλησης με τον ΣΕΓΑΣ σε όλη την Ελλάδα, επειδή έχουμε τα πιο παχύσαρκα παιδιά. Έτσι σκέφτονταν πριν πάω στο υπουργείο… Η προηγούμενη πολιτική ηγεσία το έκανε, πριν πάω στο υπουργείο. Τι να κάνουμε; Έκοψαν και την Πληροφορική από εξεταστέο μάθημα για τα τμήματα πληροφορικής. Την ξαναέβαλα τώρα, αλλά δεν καταλαβαίνω γιατί τα έκοψαν.»\nΓια το θέμα του Προέδρου της Δημοκρατίας είπε: «Θέλω να τελειώνω με τα θέματά μου και ό,τι στρατηγικό έως το Φεβρουάριο. Μπορεί κάποιος να κάνει όνειρα, αλλά ένας πολιτικός με εμπειρία γνωρίζει ότι είναι μια κρίσιμη ψηφοφορία στη Βουλή η προεδρική εκλογή και ότι υπάρχουν δύο δυνατότητες. Μπορεί να βγει Πρόεδρος, μπορεί όμως και να μη βγει. Δεν μπορείς να σχεδιάζεις κάτι που θα κάνεις τον Απρίλιο.\n» Θεωρώ, όμως, πολύ πιθανό να βγει Πρόεδρος και μάλιστα με μια πλειοψηφία κοντά στις 190 ψήφους. Έχω επίγνωση του τι ακριβώς συμβαίνει στο χώρο των Ανεξαρτήτων. Αλλά δεν το λέω υπό οποιαδήποτε υποψηφιότητα. Και υπάρχουν δύο πιθανότητες: κεντροδεξιάς ή κεντροαριστεράς Πρόεδρος, άνδρας ή γυναίκα. Γιατί αποκλείουμε πάντα τις γυναίκες; Και γιατί λέμε ότι είμαστε προσηλωμένοι στην Κεντροαριστερά; Η Κεντροαριστερά έχει δυνατότητες προεδρικής, κοινοβουλευτικής πλειοψηφίας, αλλά η Κεντροδεξιά ίσως να έχει μεγαλύτερες. Στον ευρύτερο χώρο, με πρόσωπο που είναι αποδεκτό, διότι σήμερα δεν περνάει έτσι».


Flow Magazine - Ακούστε μουσική στο Διαδίκτυο\nΣυντάκτης: Αναστασία Καρούτη, 14/10/2015\nΥπάρχουν διάφορες ιστοσελίδες που σας επιτρέπουν να ακούσετε αγαπημένες μπάντες, καλλιτέχνες ή είδη μουσικής στο Διαδίκτυο. Πολλές φορές δε μας ικανοποιούν οι μουσικές συλλογές που έχουμε στο σπίτι μας ή η εύκολη λύση του YouTube και αναζητούμε κάτι άλλο – μια λύση εύχρηστη, εναλλακτική και πρακτική. Σας παρουσιάζουμε μερικές αντίστοιχες επιλογές.\nΠρόκειται για λίστες μουσικής που έχουν δημιουργήσει διάφοροι χρήστες της ιστοσελίδας και που συγκεντρώνουν κομμάτια και τραγούδια ακόμη και βάσει ενός συναισθήματος, η οποία μοιάζει με διαδικτυακό ραδιόφωνο. Στην αναζήτηση της ιστοσελίδας γράφετε το συναίσθημα που θα θέλατε να «ακούσετε» και κατόπιν επιλέγετε την αντίστοιχη λίστα. Επίσης, μπορείτε να διαλέξετε λίστες αναπαραγωγής βάσει του είδους της μουσικής που σας αρέσει, ή έργα ενός συγκεκριμένου καλλιτέχνη ή μιας μπάντας. Τα αποτελέσματα των αναζητήσεών σας θα περιλαμβάνουν διάφορες λίστες, από τις οποίες καλείστε να επιλέξτε μία και να την αναπαράγετε.\nΜπορείτε να ακούσετε μουσική στο 8tracks εδώ.\nΌπως παλαιότερα γράφαμε κασέτες συνδυάζοντας παρόμοιο ύφος τραγουδιών, έτσι ακούμε μουσική στο Κασετόφωνο, το οποίο ακολουθεί τη λογική αντίστοιχων ιστοσελίδων, εδώ όμως μπορείτε να βρείτε πολλή ελληνική μουσική, ενώ επιλέγετε την «κασέτα» που θα παίξετε ανάλογα με την ατμόσφαιρα που θέλετε να δημιουργήσετε στο χώρο σας. Λίστες όπως τα «Κεφάτα Πρωινά» ή τα «Θερινά Μπαλκόνια» θα σας κερδίσουν. Τα κομμάτια παίζουν από το YouTube.\nΘα βρείτε το Κασετόφωνο εδώ.\nΤο Sound Cloud είναι μια ιδιαίτερα γνωστή και δημοφιλής μουσική πλατφόρμα στην οποία μπορείτε να βρείτε αληθινά ανεξάρτητους δημιουργούς και να ακούσετε τη μουσική τους. Ο καθένας μπορεί να ανεβάσει τη μουσική του στη συγκεκριμένη πλατφόρμα, είτε αυτό περιλαμβάνει (νέους) δημιουργούς, ανθρώπους που αγαπούν τη μουσική ή δημοφιλείς καλλιτέχνες που επιλέγουν να προωθήσουν έτσι τη δουλειά τους. Το σύστημα αξιολόγησης της πλατφόρμας σας βοηθά να εντοπίσετε καλές επιλογές.\nΘα ακούσετε μουσική μέσω του Sound Cloud εδώ.\nΜια άλλη επιλογή είναι και η ιστοσελίδα Last.fm, οι δημιουργοί της οποίας θεωρούν πως υπάρχουν ανεξάντλητες πηγές για τη μουσική τριγύρω μας. Η ιστοσελίδα αυτή σας βοηθά να ανακαλύψετε και να απολαύσετε τη μουσική: μπορείτε να επιλέξτε τί θέλετε να ακούσετε σύμφωνα με το είδος της μουσικής στο οποίο ένα κομμάτι ανήκει, ανάλογα με τη γεωγραφική περιοχή στην οποία βρίσκεστε (μπορείτε να ακούσετε τί είναι δημοφιλές αυτή τη στιγμή σε συγκεκριμένο σημείο του κόσμου), ή βρίσκοντας τους αγαπημένους σας καλλιτέχνες.\nΑκούστε μουσική από το Last.fm εδώ.\nΗ κλασική μουσική αυξάνει το Iq σας!\nΒελτίωση στις γνωστικές λειτουργίες, ανάπτυξη της ευφυϊας, καλύτερη απόδοση σε τεστ νοημοσύνης, ενίσχυση της μνήμης, βελτίωση του ύπνου, μείωση του στρες... Αυτά και άλλα δεκάδες είναι τα οφέλη της κλασικής μουσικής στον άνθρωπο. Ακόμα δεν την έχετε βάλει στη ζωή σας; [...]\nΔημιουργική Μουσική: Ένας “σαματάς” για κοινωνική και συναισθηματική ωρίμανση (Α’ Μέρος)\nΌλοι έχουμε κάποια μουσικότητα μέσα μας. Άλλοι σε υψηλό βαθμό, άλλοι σε χαμηλότερο. Γεγονός είναι ότι, αν και δεν είμαστε όλοι Bach ή Mozart, μπορούμε να εκφράσουμε αυτή τη μουσικότητα [...]\nΤα τρελά κατορθώματα διάσημων μουσικών\nΠοιος είπε ότι η τρέλα δεν πάει στα βουνά; Βεβαίως και δεν πάει. Μένει στη στεριά και χτυπάει κατακέφαλα τους ανθρώπους. Πιο ειδικά χτυπάει τους μουσικούς. Λογικό θα μου πείτε, το ταλέντο να συνοδεύεται και από λίγη τρέλα. Ειδικά όταν γίνεσαι και διάσημος, τότε 'επιβάλλεται' να πουλάς τον εαυτό σου [...]


Την άνοιξη του 2019 άρχισε μια ερευνητική συνεργασία του ΑΡΧΕΛΩΝ με τον καθηγητή Δημήτρη Κολιόπουλο στο Παιδαγωγικό Τμήμα Προσχολικής Αγωγής του Πανεπιστημίου Πατρών. Σκοπός της έρευνας είναι η πολύπλευρη αξιολόγηση του προγράμματος περιβαλλοντικής εκπαίδευσης στο Κέντρο Διάσωσης θαλάσσιων Χελωνών του ΑΡΧΕΛΩΝ.\nΕυτυχώς τα απαραίτητα στοιχεία για τη σύνταξη του ερωτηματολογίου συλλέχθηκαν με τη συμμετοχή εκπαιδευτικών που συνόδευσαν μαθητές στο Κέντρο Διάσωσης πριν την πανδημία. Η αξιολόγησή τους αφενός ανέδειξε ενδιαφέροντα πρώιμα συμπεράσματα, ενθαρρυντικά και θετικά για τη δουλειά μας και αφετέρου επέτρεψε την σύνταξη του τελικού ερωτηματολογίου. Η συλλογή των τελικών στοιχείων της έρευνας θα γίνει μόλις αρχίσουν ξανά οι επισκέψεις των σχολείων και οι εκπαιδευτικές δραστηριότητες.\nΜε αφορμή τη συνεργασία αυτή, η Άννα Κρεμέζη- Μαργαριτούλη και η Όλγα Δρετάκη από την Επιτροπή Περιβαλλοντικής Αγωγής του ΑΡΧΕΛΩΝ προσκλήθηκαν από τον καθηγητή Δ. Κολιόπουλο ως ομιλήτριες στο μάθημα «Μουσειολογία Φυσικών Επιστημών» στο Παιδαγωγικό Τμήμα Προσχολικής Αγωγής.\nΤο μάθημα έγινε διαδικτυακά στις 30/11/20 και διήρκεσε 2 ½ ώρες. Η Όλγα περιέγραψε το πρόγραμμα του Λακωνικού κόλπου και μετέφερε με ενθουσιασμό την εμπειρία από τη συμμετοχή της. Η Άννα ανέπτυξε όλες τις πλευρές του εκπαιδευτικού έργου του ΑΡΧΕΛΩΝ και τη σχέση του με τους εκπαιδευτικούς όλων των βαθμίδων.\nΣυμμετείχαν με ζωηρό ενδιαφέρον 20 τριτοετείς και τεταρτοετείς φοιτήτριες. Η πλειοψηφία ενδιαφέρθηκε για εθελοντική συμμετοχή στα προγράμματα του ΑΡΧΕΛΩΝ.\nΘυμίζουμε ότι ο ΑΡΧΕΛΩΝ δέχεται εθελοντές φοιτητές για πρακτική άσκηση σε όλα τα προγράμματά του. Μπορείτε να δείτε τα προγράμματα στην ιστοσελίδα www.archelon.gr. Για περισσότερες πληροφορίες επικοινωνείτε με την Υπεύθυνη εθελοντών Χαρά Παπαηλιού email: volunteers@archelon.gr.


Μένουμε συνετοί! – Aria Free Press\nΣυνεπώς, εμπιστευόμαστε τις οδηγίες των ειδικών. Υπακούμε στις οδηγίες της Εκκλησίας. Δεν κάνουμε επίδειξη της δήθεν πίστης μας κάνοντας τον «παλληκαρά». Δεν ξεχωρίζουμε τον εαυτό μας από τους άλλους. Η έννοια της ατομικής σωτηρίας είναι ξένη προς την Ορθοδοξία!\nΔεν αποδεικνύουμε πως είμαστε πιο πιστοί από τους υπόλοιπους. Δεν παράγουμε από μόνοι μας «αθεολόγητη» και «ανορθόδοξη» θεολογία. Η Eκκλησία θεολογεί μέσω των Συνόδων της.\nΔεν διαπληκτιζόμαστε με τους άλλους μέσα στο ναό και εν ώρα Θείας Λειτουργίας για την τήρηση των κανόνων. Κάθε μας κίνηση πρέπει να διακρίνεται από αγάπη και διάκριση. Αν νιώθουμε αδικημένοι, αυτό ίσως να είναι ένας λογισμός, που πρέπει να καταπολεμήσουμε. Δεν ζηλεύουμε, δεν συγκρινόμαστε, κάνουμε υπομονή και υπακοή.\nΑντιλαμβανόμαστε πως είναι άθλος να τηρηθούν οι κανόνες και δείχνουμε κατανόηση και συγκατάβαση, χωρίς να αλληλοκατηγορούμαστε. Κάθε μας λόγος πρέπει να είναι εποικοδομητικός. Και αυτό γίνεται μόνο αν υπάρχει διάθεση αγάπης μέσα μας. Εξετάζουμε, λοιπόν, το περιεχόμενο της καρδίας μας.\nΜένουμε πιστοί ως ένα σώμα, ως Εκκλησία.\nΜένουμε αγαπημένοι και όχι διχασμένοι.


ΠΑΝΟΣ ΠΑΠΑΔΟΠΟΥΛΟΣ - Η Γεωπονική Σχολή Αιτωλοακαρνανίας παίρνει σάρκα και οστά. Σε πλήρη λειτουργία τον Οκτώβριο και τα τρία τμήματα στο Μεσολόγγι! | Onairnews - Ειδήσεις - νέα από την Δυτική Ελλάδα\nHome ΕΚΠΑΙΔΕΥΣΗ ΠΑΝΟΣ ΠΑΠΑΔΟΠΟΥΛΟΣ – Η Γεωπονική Σχολή Αιτωλοακαρνανίας παίρνει σάρκα και οστά. Σε πλήρη λειτουργία τον Οκτώβριο και τα τρία τμήματα στο Μεσολόγγι!\nPosted By: onairnewson: Ιούνιος 18, 2019 In: ΕΚΠΑΙΔΕΥΣΗ, ΜΕΣΟΛΟΓΓΙ\nΑπό 1-10-2019 ξεκινούν όλα τα τμήματα του Μεσολογγίου που μπήκαν στο μηχανογραφικό.\nΟρίσθηκε προσωρινός Κοσμήτορας με έδρα το Μεσολόγγι, για να συντονίσει όλες τις ενέργειες που απαιτούνται.\nΕκπονήθηκαν ήδη πέντε (5) προγράμματα σπουδών για τους νέους φοιτητές – φοιτήτριες.\nΘα διατεθούν μόνιμα μέλη ΔΕΠ (εκπαιδευτικό προσωπικό) για την στελέχωση των τμημάτων με απόφαση της Πρυτάνεως κας Κυριαζοπούλου.\nΙδρύονται δύο (2) τμήματα διετούς φοίτησης, στα οποία μόνο το 30% θα αποτελείται από φοιτητές και το υπόλοιπο 70% από κάθε ενδιαφερόμενο να συμμετάσχει. Στο συγκεκριμένο απαιτούνται άμεσα προτάσεις από τους παραγωγικούς φορείς της περιοχής (π.χ. Ένωση Συνεταιρισμών κ.ά.) για το τι προσανατολισμό θα έχουν τα συγκεκριμένα τμήματα.\nΔόθηκε παράταση στην εκμίσθωση – φιλοξενία για φοιτητική μέριμνα στα ξενοδοχεία της πόλης που διαμένουν φοιτητές – φοιτήτριες του τέως ΤΕΙ Δυτικής Ελλάδας.\nΚαθορίστηκαν ήδη τρεις (3) χώροι διδασκαλίας για τους νέους φοιτητές – φοιτήτριες.\nΆμεσα τοποθετείται πινακίδα στην είσοδο με τίτλο «ΓΕΩΠΟΝΙΚΗ ΣΧΟΛΗ ΑΙΤΩΛΟΑΚΑΡΝΑΝΙΑΣ» και καθαρίζονται οι εσωτερικοί χώροι του ιδρύματος.


Old Boy: A date which will live in infamy\nAt 7/10/2011 03:09:00 μ.μ., kostas.nik said...\nΈχει πλέον νόημα να προσπαθώ να επαναφέρω το Πάσχο και τον κάθε πάσχων στη πραγματικότητα; η μήπως πρέπει να παραδεχτώ πως όσο περισσότερο προσπαθώ τόσο περισσότερο τους απομακρύνω οπότε καλύτερα να τα παρατήσω;\nAt 7/10/2011 03:59:00 μ.μ., Ανώνυμος Πολίτης said...\nΝησάφι πια με τη "δημοκρατική ευαισθησία" που επαγγελματικά δείχνετε κάποιοι.\nOld boy επαναλαμβάνεσαι με τις γνωστές υπερβολές σου, για να μας πεις ότι το κακό κράτος στην υπηρεσία της Τρόικας κακομεταχειρίζεται τους πολίτες. Κείμενα που στοχεύουν να κεντρίσουν τον αριστερό συναισθηματισμό του κόσμου.\nΔε μας λες κάτι για το γυφταριό που έχει στηθεί στο Σύνταγμα. Μήπως είναι συνταγματικό δικαίωμα του κάθενος να καταλαμβάνει δημόσιους χώρους στήνοντας σκηνές?\nΜήπως ως δημοκρατικά ευαίσθητος πολίτης της Αθήνας πρέπει να ανέχομαι και να επικροτώ αυτή την αηδία?\nAt 7/10/2011 05:06:00 μ.μ., celin said...\n"Σε αυτές τις εποχές ένα κράτος πρέπει να διαλέξει τι από τα δύο θα υποβιβαστεί στην κατηγορία «σκουπίδια»: η πιστοληπτική του ικανότητα ή ο τρόπος που αντιμετωπίζει τους πολίτες του. "\nold boy, δεν ειναι σκουπιδια τοσο ο τροπος που τους αντιμετωπιζει. Σκουπιδια ειναι ο τροπος που τους γαμαει το μελλον και τους ξεπουλα στα σκλαβοπαζαρα του νεοφιλελευθερου φασισμου.\nΔεν ειναι το προβλημα εδω μονο το ξυλο, οσο βαρβαρο κι απανθρωπο ειναι το να βαρας γερους και τυχαιους στο δρομο.\nΤο προβλημα εδω ειναι το Μεσοπροθεσμο, που δε θα τολμουσε να υπογραψει ουτε ο Τσολακογλου.\nΑλλωστε μεχρι και ο Τσολακογλου νομιζω οτι παραιτηθηκε καποια στιγμη.\nΕτουτοι εδω οι πρακτορες της Διεθνους Τοκογλυφιας, η χουντα του βρωμοπασοκ, οι δωσιλογαρες εντολοδοχοι ξενων συμφεροντων,\nισως καποιοι να ειναι εκπαιδευμενοι κιολας για αυτο που κανουν,\nετουτοι εδω λοιπον δε προκειται να παραιτηθουν ΠΟΤΕ γιατι δεν ορρωδουν προ μηδενος.\nΦαντασου οτι ειναι τοσο αλητες ωστε να δωσουν εντολες στα γουρουνια τους να χτυπησουν αλυπητα τον κοσμο, να χτυπησουν και να σακατεψουν οποιον βρουν μπροστα τους,\nκι αυτες οι εντολες δοθηκαν για τους εξης λογους:\n1)Για να καμφθει το φρονημα των πολιτων και να τελειωνουμε πια με τις πλατειες.Για να πειστουν οι διαμαρτυρομενοι οτι δεν υπαρχει αλλη επιλογη.\n2)Για να στοχοποιηθουν οι ματατζηδες, να μιλαει την επομενη μερα ολος ο κοσμος για τους αλητες,\nκαι να ξεχαστει το Μεσοπροθεσμο.\nΕτσι λοιπον εγινε. Την επομενη μερα ολοι οι πολιτες αυτης της χωρας πλην της καθεστωτικης χολερας, τα ειχαν βαλει με τους μπατσους..απο ακροδεξιοι μεχρι ακροαριστεροι, ενας ηταν ο δεκτης των απειλων, των καταρων, ενας ηταν ο στοχος.\nΚι ολα αυτα για να ξεχαστει η προδοσια στη Βουλη, η ταφοπλακα στην Ελλαδα.\n(Εδω υπαρχει και ο στοχος της ενεργοποιησης του αρθρου 48 Σ, αλλα θα πλατειασω, τα εχω περιγραψει εδω\nΥστερα απο τη δολοφονια λοιπον των 4 ανθρωπων στη Μαρφιν απο τους παρακρατικους και πρακτορες που υπηρετουν τα ιδια συμφεροντα με αυτα που υπηρετει κ η εθνοκτονος Κυβερνηση\n(ΟΣΟ ΔΕ ΤΟΥΣ ΣΥΛΛΑΜΒΑΝΟΥΝ, ΜΟΥ ΔΙΝΟΥΝ ΤΟ ΔΙΚΑΙΩΜΑ ΝΑ ΤΟΥΣ ΑΠΟΚΑΛΩ ΕΤΣΙ),\nειχαμε και τα γεγονοτα αυτων των ημερων, το αλυπητο ξυλο στους πολιτες. Τη βια κι αλητεια της χουντας του πασοκ.\nΟποιος ειχε διαβασει Ναομι Κλαιν, αυτα δε του εκαναν εντυπωση, τα περιμενε.\nΣε αυτη τη φαση λοιπον, ο λαος ειναι ηττημενος. Αλλα ειναι μια Πυρρειος Νικη για τη πρασινη λερα.\nΡιζοσπαστικοποιησε οσο δε παει ολον τον κοσμο. Διοτι οι περισσοτεροι τωρα γνωριζουν οτι με τα ΚΛΕΦΤΕΣ ΚΛΕΦΤΕΣ και τα γιαουρτια, οι ξετσιπωτοι δε προκειται να φυγουν.\nΟπως εμαθαν και οτι τα κοτοπουλα με κρανη, ειναι σε αυτον τον πολεμο απεναντι τους..\nAt 7/10/2011 07:47:00 μ.μ., Dr.Fake said...\nΜα...το κράτος όπως προσδιορίζεται στο Μαάστριχτ, την Μπολόνια και τη Λισσαβώνα έχει ήδη αποφασίσει.....\nΚαι έδωσε και τη διαχείριση των "σκουπιδιών"-πολιτών σε Εταιρείες...\nAt 7/10/2011 08:57:00 μ.μ., Lex Luthor said...\nEχεις δίκιο ανώνυμε πολίτη. Οι δημόσιοι χώροι δεν πρέπει να καταλμβάνονται από πολίτες-γύφτους.\nΠρέπει να αξιοποιούνται από επιχειρηματίες. Αλλιώς πως θα προκόψουμε;\nΚαι τι θα τρώει το σκυλί; Πέτρες; Πάρτε το fast track. Πάμε Μπούμπυ.\nAt 7/10/2011 09:04:00 μ.μ., Old Boy said...\nAνώνυμε Πολίτη, μπορεί και να κάνω λάθος αλλά το θέμα της αντιαισθητικότητας και της αηδίας των τσαντηριών μπήκε σα σίφουνας στην ατζέντα την τελευταία εβδομάδα. Οι αγανακτισμένοι αντιμετωπίστηκαν αρχικά με τρελή αγάπη από τα επίσημα ΜΜΕ και τα κόμματα εξουσίας, σε βαθμό που έγραψα ότι διαψεύστηκε πανηγυρικά σχετική αντίθετη πρόβλεψή μου πριν καν ξεκινήσει το φαινόμενο στην Ελλάδα, όσο δηλαδή ήταν ακόμη σκέτα ισπανικό. Τώρα έχουν μετατραπεί σχεδόν σε εκφραστές φασιστικής οχλοκρατίας. Και για τους σε αντίσκηνα ανακαλύψαμε όλοι συντονισμένα με κοινή επιφοίτηση μετά από 6 - 7 εβδομάδες πως χαλάνε την εικόνα της πρωτεύουσας. Τώρα δεν λέω ότι επηρεάστηκες από τα ΜΜΕ. Εσύ ενδεχομένως να ένιωθες αηδία από την αρχή. Αφού με ρωτάς τη γνώμη μου, ναι, είναι άσκηση συνταγματικού τους δικαιώματος αυτό που κάνουν όσοι μένουν σε αντίσκηνα.\nΑλλά και τραβηγμένη να είναι η γνώμη μου, δεν είναι καθόλου τραβηγμένη η γνώμη μου, για την ακρίβεια δεν είναι καν γνώμη, αλλά αναντίρρητο γεγονός πως κι εγώ και όσες χιλιάδες προσπάθησαν να διαδηλώσουν την 29η Ιουνίου συνταγματικό δικαίωμα ασκούσαν. Και δεν μπόρεσαν να το ασκήσουν.\nΕνδεχομένως να σου φαίνονται ψιλά γράμματα όλα αυτά. Αλλά αφού το κείμενο το έγραψα για την Καθημερινή, δεν πειράζει ας κεντρίσω από εκεί «τον αριστερό συναισθηματισμό του κόσμου», δεν νομίζω πως οι αναγνώστες της εφημερίδας κινδυνεύουν να πάθουν overdose αριστερού συναισθηματισμού.\nAt 7/10/2011 09:16:00 μ.μ., Old Boy said...\nCelin, δεν μπορώ να αποκλείσω με 100% σιγουριά τίποτα, ωστόσο την παραμικρή εντύπωση δεν θα μου έκανε τις μολότωφ στη Μαρφίν να τις έριξαν πάναγνοι ιδεολογικά «αγωνιστές». Και η μη σύλληψή τους να μην οφείλεται σε εσκεμμένη συγκάλυψη αλλά είτε σε ανικανότητα είτε σε αντικειμενική δυσκολία.\nAt 7/10/2011 10:13:00 μ.μ., celin said...\n"Celin, δεν μπορώ να αποκλείσω με 100% σιγουριά τίποτα, ωστόσο την παραμικρή εντύπωση δεν θα μου έκανε τις μολότωφ στη Μαρφίν να τις έριξαν πάναγνοι ιδεολογικά «αγωνιστές». Και η μη σύλληψή τους να μην οφείλεται σε εσκεμμένη συγκάλυψη αλλά είτε σε ανικανότητα είτε σε αντικειμενική δυσκολία."\nMαζι σου, εννοειται οτι αυτο δεν αποκλειεται. Ομως, οπως σου ειπα και προηγουμενως, οσο δε τους πιανουν, καλως η κακως ο καθεις μπορει να λεει το μακρυ και το κοντο του. Λαμβανοντας υποψη τις φρικαλεοτητες στο Συνταγμα, μπορει καποιος να αποκλεισει το παραμικρο;\nΟπως και να εχει, μακαρι να συλληφθουν οι δολοφονοι, ΟΠΟΙΟΙ κ αν ειναι.\nΜακαρι να συλληφθουν και οι δολοφονοι που καταδικασαν τον λαο στην εξαθλιωση.\nAt 7/10/2011 10:30:00 μ.μ., Ανώνυμος Πολίτης said...\nΠροφανώς και δε περίμενα τα ΜΜΕ για να έχω πρόβλημα με την εικόνα που βλέπω στο Σύνταγμα.\nΤώρα αν εσύ δεν έχεις πρόβλημα οκ πάσο. Αν κρίνω όμως από το ότι ο ίδιος ο δήμαρχος (και μη μου πεις ότι και αυτός είναι κανένας συντιριτικούρας ή ακροδεξιός σαν εμένα...) έθεσε το θέμα, τότε μάλλον το πρόβλημα ξεπερνάει τη δικιά μου αηδία και γίνεται πιο αντικειμενικό.\nΘα ήταν ενδιαφέρον επίσης μια και δεν είμαι νομικός να μάθω που αναφέρεται στο σύνταγμα ότι κάποιος έχει το δικαίωμα να στήνει τσαντίρια σε δημόσιο χώρο και να παραμένει σε αυτόν για καιρό. Τι είδους άσυλο ισχύει στη προκειμένη περίπτωση?\nΑλλά έστω ότι η υποβάθμιση στην εικόνα της πόλης είναι δευτερεύουσα μπροστά στον ιερό αγώνα που κάνουν αυτοί οι τύποι που έχουν κατασκηνώσει στο Σύνταγμα.\nΤι στα αλήθεια εκροσωπούν? Τι αιτήματα έχουν? Αραγε δικαιούνται να θεωρούν τον εαυτό τους εκφραστή του κινήματος των αγανακτισμένων συνολικά? Ρωτήθηκε η πλειοψηφία του κόσμου που μαζικά συγκεντρώνονταν τις πρώτες μέρες αν επικροτεί την κατασκήνωση στο Σύνταγμα?\nΓιατί εγώ αυτό που βλέπω είναι να έχει μεταφερθεί το γνωστό κλίμα των καταλήψεων των σχολών. Νεαροί αναρχικοί και της εξωεσωκοινοβουλευτικής αριστεράς έχουν στήσει τα καθιερωμένα πανό κατά του ρατσισμού κτλ. Παίζουν και την άμεση δημοκρατία με κάτι ψηφοφορίες δια ανατάσεως της χειρός. Κλίμα δηλαδή με σαφή ιδεολογική απόχρωση που πολύ διαφέρει από το φερόμενο ακομμάτιστο χαρακτήρα του κινήματος των αγανακτισμένων.\nΑξίζει η πλατεία Συντάγματος να εμφανίζει την εικόνα αυτή για να ζουν τις φαντασιώσεις τους κάποιοι που είναι μειοψηφία?\nAt 7/11/2011 12:06:00 π.μ., Old Boy said...\nΝα στήνει τσαντίρια έτσι γενικώς και αορίστως, όχι δεν έχει δικαίωμα. Να στήνει τσαντίρια στο πλαίσιο άσκησης πολιτικής διαμαρτυρίας όμως, είναι άλλο πράγμα. Δεν πρόκειται για άσυλο. Πρόκειται για εκδήλωση του δικαιώματος συμμετοχής στην πολιτική ζωή της χώρας και ειδικότερα για εκδήλωση του δικαιώματος του συνέρχεσθαι.\nAt 7/11/2011 12:29:00 π.μ., Σωτήρης said...\nΑνώνυμε Πολίτη λες,\n“Αξίζει η πλατεία Συντάγματος να εμφανίζει την εικόνα αυτή για να ζουν τις φαντασιώσεις τους κάποιοι που είναι μειοψηφία?”\nκαι σε διαβεβαιώνω πως το 73 πολλοί έλεγαν\n“Αξίζει το Πολυτεχνείο να εμφανίζει την εικόνα αυτή για να ζουν τις φαντασιώσεις τους κάποιοι που είναι μειοψηφία?”\n“Αν κρίνω όμως από το ότι ο ίδιος ο δήμαρχος (και μη μου πεις ότι και αυτός είναι κανένας συντιριτικούρας ή ακροδεξιός σαν εμένα...) έθεσε το θέμα, τότε μάλλον το πρόβλημα ξεπερνάει τη δικιά μου αηδία και γίνεται πιο αντικειμενικό.”\nΑν δηλαδή το 73 κάποιος “διάσημος” αριστερός έθετε θέμα για εκκένωση του Πολυτεχνείου, το θέμα τότε θα γινόταν πιο αντικειμενικό;\nΘέλω να πω δηλαδή, ότι ενώ στην ουσία του θέματος ενδέχεται, με κάποιες προϋποθέσεις, να συμφωνήσω μαζί σου, δεν μπορώ να μπω σ’ αυτή τη διαδικασία γιατί δεν μπορώ να κατανοήσω τη λογική σου.\nAt 7/11/2011 03:53:00 π.μ., Michael said...\nΑνώνυμε Πολίτη, νομίζω μαζί είχαμε διαφωνήσει πριν λίγο καιρό στα σχόλια άλλο post στο συγκεκριμένο blog για τη βιαιότητα της αστυνομίας. Είχα σταθεί σε αυτή, όπως και ο οικοδεσπότης Old-Boy και άλλοι που σχολίασαν. Αν θυμάμαι καλά (συγχώρεσε με αν κάνω λάθος και με απατάει η μνήμη μου) υποστήριζες το ακριβώς αντίθετο. Πως όλα καλά από πλευρά αστυνομίας, που ανεκπαίδευτη μεν, αλλά είναι οι κακοί αναρχικοί κλπ κλπ (σούμα κάνω στο νόημα -το παραδέχομαι-, δεν έχω ψάξει αυτολεξεί να βρω τι έλεγες). Έχεις αλλάξει γνώμη μετά από όσα έγιναν το διήμερο 28/29 Ιουνίου; Αν ναι, δεν σε προβληματίζει καθόλου που η (τυχαία;) κοινή γραμμή που περνάνε ανά περιόδους τα παραδοσιακά ΜΜΕ βρίσκει πρόσφορο έδαφος στο λόγο σου;\nΔεν σε προβληματίζει κυριολεκτικά καθόλου πως όλα τα μεγάλα συγκροτήματα του Τύπου ξεκίνησαν τις τελευταίες μέρες τις κοινές αναφορές σε "ελεύθερο κάμπινγκ" στο Σύνταγμα; Δεν σε προβληματίζει που όλες οι εφημερίδες είχαν τόνους αναφορές στη "βία" κατά των βουλευτών που προέρχεται από τον κακό Σύριζα (ούτε έχω, ούτε είχα ποτέ σχέση με το συγκεκριμένο κόμμα); Τα ίδια που έκαναν ότι δεν κατάλαβαν τίποτα το διήμερο της ψήφισης του Μεσοπρόθεσμου και ξαφνικά τα έπιασε μια τρελή αγάπη για τον τουρισμό, που διώχνουν οι κακοί διαδηλωτές και όχι τα ασυγκράτητα σώματα ασφαλείας που γέμισαν τα πάντα χημικά, ακόμα και τα σουβλατζίδικα στο Μοναστηράκι.\nΜου κάνει εντύπωση που ένας σκεπτόμενος άνθρωπος, όπως εσύ, που θα διαβάσεις και θα συζητήσεις σε πολιτισμένο επίπεδο σε σοβαρά φόρα απόψεων, δεν βρίσκει παράξενο το γεγονός ότι τα επιχειρήματά σου βρίσκονται σε απόλυτη γραμμή με εκείνα συγκροτημάτων Τύπου, που αν μη τι άλλο έχουν παίξει καθοριστικότατο ρόλο στο συνολικό πρόβλημα που αντιμετωπίζουμε ως κοινωνία και χώρα. Μιλάμε για ΜΜΕ που εμφανώς προστατεύουν συμφέροντα και που λίγο σχέση έχουν με πραγματική δημοσιογραφία και αρχές.\nΣτα λέω αυτά, γιατί αν στη βάση τους τα επιχειρήματά σου είναι λανθασμένα ή σκόπιμα υπερβολικά για να πλήξουν συνολικά το κύρος των διαμαρτυρόμενων (όπως πιστεύω, ασχέτως αν το κάνεις άθελά σου) δεν έχει νόημα να πάμε παρακάτω τη συζήτηση και να μπούμε στο ζουμί, για το κατά πόσο είναι θεμιτό να παραμείνουν οι Αγανακτισμένοι στην πλατεία, υπό ποιους όρους, πως δεν θα περιοριστεί η ελευθερία της έκφρασής τους κλπ.\nAt 7/11/2011 09:35:00 π.μ., an said...\nΑυτή η ιστορία με τα τσαντήρια κ. Ανώνυμε είναι εντελώς γελοία όπως και όσοι τη χρησιμοποιούν\nΣε ένα ευνομούμενο κράτος δε θα είχαν καμία θέση (και αν θέλετε και τη δική μου άποψη περί αισθητικής και εμένα δε μου αρέσουν)\nΑλλά όταν η χώρα σου σύμφωνα με δηλώσεις από τα πιο επίσημα χείλη (δες Γιούνκερ) μετατρέπεται σε νεο-αποικία το να εξοργίζεσαι με τα τσαντήρια δείχνει ή ηλιθιότητα ή σκοπιμότητα ..\nAt 7/11/2011 10:44:00 π.μ., Sraosha said...\nAt 7/11/2011 11:54:00 π.μ., ΑΦ said...\nΠάντως, μιλώντας εντελώς σοβαρά, τις κρεμάλες και τις αφίσες καταζητούμενων ακριβώς έξω από το κοινοβούλιο, τις θεωρώ σημαντικότατη ένδειξη δημοκρατίας.\nAt 7/11/2011 04:01:00 μ.μ., Ανώνυμος said...\nΔεν μπορώ να έχω γνώμη για το αν η κατάσταση στο Σύνταγμα είναι «σκουπιδαριό» ή ό,τι άλλο από αυτά που διαβάζω εδώ, διότι στο Σύνταγμα έχω να πάω πάνω από τέσσερα χρόνια. Επειδή ωστόσο περνούσα συχνά από το Σύνταγμα παλιότερα, θυμάμαι πως πάντα «σκουπιδαριό» ήταν. Πάντα συνωστίζονταν αποχαυνωμένα πλήθη ανθρωποειδών όπου η μόνη ένδειξη «ζωής» που μπορούσες να διακρίνεις επάνω τους ήταν τα κλινικά συμπτώματα μιας καταναλωτικής και απάνθρωπης μανίας.\n…Τώρα, δηλαδή, είναι ακόμα χειρότερα;\nAt 7/11/2011 05:13:00 μ.μ., Σωτήρης said...\nΠολύ χειρότερα, σχεδόν προσεγγίζει την κατάσταση που βιώνεις εσύ τώρα.\nAt 7/11/2011 06:33:00 μ.μ., Ανώνυμος said...\nΤόσο χάλια είναι Σωτήρη, ε; Θα κοντεύουν δηλαδή να γίνουν σχεδόν ανθρώπινοι… Μα τι κάνει η κυβέρνηση; Γιατί δεν ρίχνει οξύ να καθαρίσει ο τόπος από την ανθρωπίλα… Με ανθρώπους δεν κτίζονται οι κοινωνίες. Οι άνθρωποι είναι εύθραυστοι. Οι κοινωνίες θέλουν τη δική τους λάσπη που όταν στεγνώνει γίνεται άκαμπτη.\nAt 7/11/2011 09:11:00 μ.μ., Ανώνυμος said...\nΣωτήρη, εσύ εκτός από το να σαμποτάρεις κάθε κουβέντα εν τη γενέσει της, τι άλλο παριστάνεις εδώ μέσα; Κούρασες.\nAt 7/11/2011 09:26:00 μ.μ., Ανώνυμος said...\nAt 7/12/2011 12:12:00 π.μ., Συμεών said...\nΠάντως ,η χρήση τσαντιριού από πολίτες επ'αφορμή και μόνον ( και όχι ασφαλώς στο πλαίσιο ) της άσκησης συνταγματικού δικαιώματος, δεν μεταβάλλει τη χρήση αυτή σε εκδήλωση συνταγματικού δικαιώματος, αφού άλλωστε ούτε αναγκαίο ούτε πρόσφορο μέσο είναι , όπως εξάλλου , θα έλεγα, η χρήση από έναν διαδηλωτή κουκούλας δεν συνταγματοποιεί την κουκούλα( αντιθέτως την ποινικοποιεί ..). Άλλα ,έστω το τσαντίρι αποτελεί εκδήλωση του δικαιώματος του συνέρχεσθαι. Αυτό το δικαίωμα υφίσταται στο σύμπαν μόνο του ; Δεν οριοθετείται από την αρχή της αναλογικότητας , ή δεν περιορίζεται από άλλα εξίσου συνταγματικά δικαιώματα , στο πλαίσιο της στάθμισης των δικαιωμάτων, όπως π.χ. από το δικαίωμα των καταστηματαρχών για συμμετοχή στην οικονομική ζωή της χώρας ; Εν τέλει , θα συμφωνήσουμε , η Πολιτεία παραβιάζει εξακολουθητικά το Σύνταγμα. Ανεχόμενη επί ημέρες , εβδομάδες και μήνες αυτά ακριβώς τα τσαντίρια . Θα ήθελα επίσης να κάνω και μερικές παρατηρήσεις για το κείμενο : χωρίς να δικαιολογώ επ'ουδενί τα μεμονωμένα ή εκτεταμένα κρούσματα αστυνομικής βίας και αυθαιρεσίας , πάντως λόγοι ισχυροί για ευρεία κινητοποίηση της αστυνομίας υπήρχαν! Το κτίριο της βουλής είχε προσφάτως αποκλειστεί και κάποιοι βουλευτές φυγαδεύτηκαν για να γλιτώσουν από τον εξαγριωμένο όχλο . Τα επεισόδια με ξυλοδάρμους και εν γένει προπηλακισμούς πολιτικών είχαν σχεδόν εκατοστήσει. Η ημέρα εκείνη ήταν ορόσημο από την άποψη ότι ψηφιζόταν το τρισκατάρατο μεσοπρόθεσμο και μάλιστα όντως κυκλοφορούσαν φήμες ότι θα γίνει χαμός. Και κάτι άλλο : καταρχάς δεν θεωρώ βάσιμο το συλλογισμό ότι ότι η δημοκρατία πάσχει επειδή κατά τη διάρκεια μαζικών κινητοποιήσεων με πρωταφανή όγκο και υπό περιστάσεις πρωτοφανείς γίνεται πρωτοφανής χρήση βίας( κυρίως χημικών , για την ακρίβεια) από την αστυνομία. Προβλημα αστυνομίας υπήρξε προφανώς και χρειάζεται ίσως καλύτερη προετοιμασία κτλ. . Αλλά πρόβλημα δημοκρατίας εξ αυτού του λόγου δεν αντιλαμβάνομαι , εκτός πια κι αν προσχωρήσουμε στη θεωρία του παρακράτους , οπότε και πάω πάσο.. Τέλος ,έχω κάτι να καταλογίσω(-:) στο blog : επιλεκτική δημοκρατική ευαισθησία . Δεν είδα κανένα σχόλιο για τους αυξανόμενους ξυλοδαρμούς/προπηλακισμούς/εκβιασμούς /απειλές κατά πολιτικών προσώπων που , προσωπικά , όχι μόνον τους θεωρώ την πιο χαρακτηριστική εκτροπή ή απόπειρα εκτροπής, αλλά και φοβαμαι πολύ ότι μπορεί και να αποδειχθούν καταλύτης αρνητικότατων εξελίξεων.\nAt 7/12/2011 12:36:00 π.μ., nikos k said...\nΣωτήρη, πάμε για ολική καταστροφή και σένα σε απασχολούν θέματα αισθητικής και άλλα συναφή. Get your priorities right, dear.\nAt 7/12/2011 12:51:00 π.μ., Old Boy said...\nΣυμεών, στο πρώτο σχόλιό μου προς τον Ανώνυμο Πολίτη, διευκρινίζω ότι είναι άποψή μου -και ενδεχομένως και τραβηγμένη- πως πρόκειται για άσκηση συνταγματικού δικαιώματος. Οπότε κατ΄αρχάς καθόλου δεν διαφωνώ πως οριοθετείται πράγματι «οριοθετείται από την αρχή της αναλογικότητας και περιορίζεται από άλλα εξίσου συνταγματικά δικαιώματα , στο πλαίσιο της στάθμισης των δικαιωμάτων». Διαφωνώ όμως ότι π.χ. το «το δικαίωμα των καταστηματαρχών για συμμετοχή στην οικονομική ζωή της χώρας» υπερτερεί εν προκειμένω. Γιατί πόσα ακριβώς καταστήματα πλήττονται αυτή τη στιγμή ΕΑΝ όντως πλήττονται; Όσα βρίσκονται εντός της Πλατείας Συντάγματος; Η -ενδεχόμενη- μείωση της πελατείας τριων καφετεριών είναι δικαίωμα που σε συνταγματική στάθμιση υπερτερεί του δικαιώματος των ανθρώπων αυτών; Δεν είμαι καθόλου σίγουρος.\nAt 7/12/2011 01:05:00 π.μ., Old Boy said...\n«η Πολιτεία παραβιάζει εξακολουθητικά το Σύνταγμα. Ανεχόμενη επί ημέρες , εβδομάδες και μήνες αυτά ακριβώς τα τσαντίρια»\nΕντάξει, νομίζω τώρα πως μιλάς με σχήματα λόγου. Ειδάλλως δυσκολεύομαι να ακολουθήσω τον συλλογισμό.\nΣτα περί της αστυνομίας κλπ ας συμφωνήσουμε πως διαφωνούμε. Για να το πω ως εξής, ενδεχομένως η ίδια ακριβώς ποσότητα αστυνομικής βίας και χημικών, να ήταν στα μάτια μου εξίσου καταδικασμένη μεν, λιγότερο συνταγματικά ή πολιτειακά σημαντική δε, εάν συνέβαινε μια άλλη ημέρα, σε μια άλλη διαδήλωση. Ακριβώς επειδή είχαμε να κάνουμε με ένα τόσο σημαντικό νομοθέτημα και την άσκηση του δικαιώματος συνάθροισης και διαμαρτυρίας εναντίον του, το θέμα αποκτά και συμβολικότερες κατά τη γνώμη μου διαστάσεις.\nΌσο για την επιλεκτική ευαισθησία μου, δέχομαι ότι ισχύει. Ειδικά για το θέμα που επισημαίνεις όμως, ξυλοδαρμός εμένα μόνο του Χατζηδάκη μου έχει εντυπωθεί και τότε έγραψα. Όλα τα υπόλοιπα περιστατικά -και μπορεί να κάνω λάθος- συνιστούν πράγματι προπηλακισμούς, απειλές, ύβρεις, τα οποία αναγνωρίζω ότι δεν είναι και ό,τι καλύτερο, από την άλλη όμως δεν είναι και ό,τι πιο περίεργο δεδομένης της κατάστασης που βιώνουμε. Για να το πω ως εξής: αναγνωρίζω σε αυτά τα αυξανόμενα περιστατικά ένα υπαρκτότατο κίνδυνο να συμβούν στο άμεσο μέλλον πολύ χειρότερα πράγματα. Εάν όμως οι φόβοι δεν επαληθευθούν και μείνουμε στο επίπεδο των όσων ως τώρα έχουν συμβεί, θα ήταν ψέμματα να πω ότι δεν βρίσκω και κάποιου είδους «ποιητική δικαιοσύνη» σε όλα αυτά.\nAt 7/12/2011 10:26:00 π.μ., Συμεών said...\nΔεν μπορώ να αντισταθώ στον πειρασμό να σχολιάσω , ότι, όταν ένας καλλιεργημένος άνθρωπος με δεδομένο επίπεδο και δεδομένες ευαισθησίες αναγνωρίζει "κάποιου είδους ποιητική δικαιοσύνη" στη βία , τότε τι λιγότερο να περιμένει κανείς από ανθρώπους που υφίστανται ανατροπές στη ζωή τους και δεν έχουν καμία πολυτέλεια να επιδίδονται σε αναλύσεις και να ψάχνουν επιχειρήματα , από το να απονείμουν αυτήν τη δικαιοσύνη(;;;). Εν ολίγοις , ούτε καν ότι διαφωνώ δεν μπορώ να συμφωνήσω πάνω στην άποψη που νομιμοποιεί τη βία , η οποία παρεμπιπτόντως καμία σχέση με τη δημοκρατία δεν έχει. Εκτός κι αν υπερβάλλω και πρόκειται για ένα μεταμεσονύχτιο σχόλιο που εγράφη ποιητική αδεία και εν τη ρύμη του λόγου ..\nAt 7/12/2011 03:21:00 μ.μ., Michael said...\nOld Boy, δεν είναι μόνο ο συμβολισμός του θέματος στη βία της αστυνομίας το διήμερο 28-29/6 που θίγεις. Είναι ότι μετά δεν καταδικάστηκε από τα ίδια ακριβώς άτομα, που τώρα φωνάζουν για τις αποδοκιμασίες που δέχονται. Τους βουλευτές. Τους θεωρητικά εκπρόσωπούς μας.\nΑυτά τα άτομα κατάφεραν να ξεχωρίσουν μέσα σε όσους τους αποδοκίμασαν στελέχη του Σύριζα. Σε καμία περίπτωση δεν καταδέχτηκαν να παρατηρήσουν ανάμεσα σε αυτά κάποιους που άλλοτε ήταν ψηφοφόροι τους. Τα ΜΜΕ αποδέχτηκαν αμέσως ότι όλοι του Σύριζα είναι (που δεν τον υπερασπίζομαι και δεν έχω σχέση με το κόμμα, επαναλαμβάνω) και χωρίς να έχουν ιδιαίτερα στοιχεία, εξαπέλυσαν μαζικές επιθέσεις εναντίον τους (ανοίξτε τις κυριακάτικες εφημερίδες).\nΤην ίδια ώρα, ελάχιστα έψαξαν τη έγινε την Τετάρτη. Μόνο κάτι χλιαρές καταδίκες. Καμία ανάλυση για τον κίνδυνο για τη Δημοκρατία. Καμία εμβριθή ανάλυση. Μόνο η Ελευθεροτυπία έκανε ρεπορτάζ για το κίνητρο και τις εντολές της αστυνομίας.\nΟι δε βουλευτές, που τους αναγνωρίζουν όλους όσους τους αποδοκιμάζουν, στα χιλιάδες βίντεο αστυνομικής βίας έπαθαν τύφλωση και στη συνεργασία κουκουλοφόρων-αστυνομίας πείστηκαν ότι οι πρώτοι είναι όλοι αθώοι μηχανοδηγοί του ΕΘΕΛ.\nΕγώ προσωπικά καταδικάζω τη βία απ’ όπου και αν προέρχεται. Σε κάθε περίπτωση και υπό οποιεσδήποτε συνθήκες. Αυτό που δεν ανέχομαι είναι να πάνε να με τρελάνουν μπροστά στα μάτια μου. Θα πεις για τις αποδοκιμασίες (προπηλακισμούς όπως θέλεις να λες) που δέχεσαι, κύριε βουλευτή. Θα πεις και για το ξύλο που έφαγα εγώ, ο πολίτης της χώρας σου, που σε έστειλα για να με εκπροσωπεύσεις . Σου έκανα την τιμή. Δεν σε διόρισε ο Χριστός και ο το Αγιο Πνεύμα.\nΌσο για τις σκηνές στο Σύνταγμα, ναι αισθητικά και εμένα δεν μου αρέσουν. Έχω εμπιστοσύνη, όμως, στα παιδιά που είναι εκεί, ότι θα φύγουν όταν έρθει η ώρα. Πως δεν πάνε εκεί για να καπηλευτούν το χώρο, όπως έχουν κάνει για χρόνια οι πολιτικοί μας ηγέτες και οι ψηφοφόροι πελάτες τους . Έχω κάνει πχ εγώ χρόνια καταγγελία για πλατεία στην οποία μεγάλωσα σε δήμο της Αττικής γιατί ένας δυο καταστηματάρχες την έπιασαν σχεδόν ολόκληρη παράνομα με τα τραπεζάκια που βγάζουν, αλλά επειδή είναι μεγαλοπαράγοντες της περιοχής οι αρχές κωφεύουν.\nΤώρα, λοιπόν, στο Σύνταγμα αποφάσισαν να δουν το αντιαισθητικό της κατασκήνωσης των αγανακτισμένων. Θέλουν να πιστέψουν ότι τους ενόχλησε η επί ενάμισι μήνα παραμονή τους. Αισθητικά και μόνο. Όχι ότι τους χαλάει την πολιτική σούπα (ένας ανεπίσημος χώρος συζήτησης δίπλα στον «ναο» της ελληνικής δημοκρατίας). Τα ίδια άτομα, που βρίσκουν απολύτως φυσιολογικά τα πολιτικά περίπτερα πάνω στην πλατεία για εβδομάδες σε κάθε εκλογική αναμέτρηση, με τους ελεύθερους χώρους (πίσω εκεί που τώρα είναι οι σκηνές) να γίνονται υπαίθριο πάρκιν για τους φιλόδοξους Γκόρτζους με τις τζιπάρες τους.\nΝα δω επίσης ένα ρεπορτάζ για το πώς έχει κάνει το Μεγάλη Βρετάνια και τα άλλα ξενοδοχεία στην πλατεία υπαίθριο πάρκιν την προέκταση της Βασιλίσσης Σοφίας και τι στον κόσμο. Αλλά που.\nΓι’ αυτό χιλιοπαρακαλώ τον κόσμο. Ας ην υιοθετούμε έτσι άκριτα τα επιχειρήματα Μέσων και ατόμων που επανειλημμένα μας έχουν δείξει, πως το τελευταίο που νοιάζονται είναι η αλήθεια και μόνο η αλήθεια και το δικό μας καλό. Που μας έχουν πει άπειρες φορές ψέματα και μας αποκρύπτουν συνεχώς σκανδαλώδη πράγματα (όπως πχ για όσους διάβασαν Ελευθεροτυπία, ότι ο ίδιος ο αδελφός του πρωθυπουργού μας παίζει κατά της χώρας του CDS. Κερδίζει ο ένας αδελφός, χάνει ο άλλος και καταστρέφεται εταιρικά. Κερδίζει ο άλλος, καταστρέφεται μια χώρα. Τρελό ασυμβίβαστο).\nΝα φύγουν οι αγανακτισμένοι από την πλατεία. Αλλά όχι ταπεινωμένοι, όπως θέλει το πολιτικό σύστημα. Και λίγη υπομονή. Και ας αρχίσουμε για μια φορά να διορθώνουμε πρώτα τα κραυγαλέα άσχημα και σημαντικά.\nAt 7/12/2011 04:02:00 μ.μ., Lex Luthor said...\nΣυμεών το φίδι που σε βάζει στον πειρασμό να σχολιάσεις δεν σε άφησε να διαβάσεις πρώτα. Ο ΟΒ (μετά το θάνατο του ΟΒ θα δηλώσω ερμηνευτής του) έγραψε για ποιητική δικαιοσύνη σε ''ολα τα υπολοιπα'' , οχιστη βια.\nAt 7/12/2011 04:30:00 μ.μ., Old Boy said...\nΣυμεών, πράγματι, όπως λέει κι ο Lex νομίζω πως ήταν σαφής ο διαχωρισμός που έκανα. Αν δεν ήταν να τον ξανακάνω. Βία με όλη τη κυριολεκτική σημασία της λέξεως, φυσική, σωματική βία είναι ένα πράγμα και αποδοκιμασίες, μπουγέλα, βρισιές, μούτζες, πρόκληση φόβου είναι ένα άλλο πράγμα. Αντιλαμβάνομαι απόλυτα πόσο μπορεί να σε ξαφνιάζει αυτό που έγραψα, πόσο μπορεί να σε ξενίζει, πόσο μπορεί να σε κάνει να αγανακτείς (sic) και να θεωρείς ότι έχουμε χάσει τα σημεία προσέγγισης. Άλλωστε αν με ρωτούσες και μένα πριν δυο χρόνια, μπορεί να με ξένιζε και να με φόβιζε και μένα η άποψη που διατυπώνω σήμερα.\nΩστόσο -και δεν το λέω συμψηφιστικά, απλά διαπιστωτικά το λέω- όσο ξενίζει και τρομάζει εσένα η άποψή μου σε αυτό το θέμα, εξίσου με ξενίζει και τρομάζει εμένα η άποψη όλων όσων βλέπουν πια με σωρεία βίντεο και φωτογραφιών τα περιστατικά αστυνομικής βίας και ούτε εξανίστανται ούτε εντυπωσιάζονται ούτε τους φαίνεται και τίποτα ιδιαίτερα άξιο λόγου.\nΥπό αυτήν την έννοια ίσως ζούμε σε μια εποχή που όντως τα σημεία προσέγγισης στη συζήτηση αρχίζουν να χάνονται.\nΓια να μην υπάρχουν πάντως παρεξηγήσεις, το να φοβάται ένας βουλευτής να κυκλοφορήσει, να πάει να φάει, να πάει ένα σινεμά, το να αντιμετωπίζει διαρκώς το φόβο πως θα τον κράξουν δημόσια, είναι πράγματι προβληματικό και δείχνει πως κάτι στο πολίτευμα κακολειτουργεί. Η ένστασή μου είναι πως δεν είναι αυτή η πηγή της κακολειτουργίας, είναι μια κακολειτουργική απάντηση σε ένα άλλο πρόβλημα κακολειτουργίας. Και ξαναλέω δεν παραγνωρίζω ότι σήμερα, αύριο ή μεθαύριο, μπορεί η κατάσταση να ξεφύγει και να έχουμε πολύ άσχημα επεισόδια κατά βουλευτών. Είναι κίνδυνος υπαρκτός και οι συνέπειές του θα είναι ακόμη πιο άσχημες. Αλλά εάν το χειρότερο μπορούσε να αποφευχθεί, τότε λυπάμαι, σε μια κοινωνία που υφίσταται τέτοια συμπυκνωμένα σοκ, δεν είναι η πρώτη προτεραιότητά μου ούτε εκείνο που θα με ανησυχήσει κύρια το γεγονός πως οι βουλευτές (όχι όλοι πάντως κι έχει κι αυτό τη σημασία του) έχουν πάψει να απολαμβάνουν τη ζωή τους όπως πριν.\nAt 7/12/2011 04:33:00 μ.μ., Old Boy said...\nΜichael, εξαιρετικό το σχόλιό σου.\nAt 7/12/2011 11:22:00 μ.μ., jojos said...


Ντιάνα, Λογίστρια και Επίδοξη Τραγουδίστρια - Διανοητική: Προσωπικές Ιστορίες\nΝΤΙΑΝΑ, ΛΟΓΙΣΤΡΙΑ ΚΑΙ ΕΠΙΔΟΞΗ ΤΡΑΓΟΥΔΙΣΤΡΙΑ\nΠοιος χρησιμοποιεί Διανοητική; Εκατομμύρια άνθρωποι ανά τον κόσμο, περιλαμβανομένης της Ντιάνα, λογίστριας και επίδοξης τραγουδίστριας.\nΗ Ντιάνα λέει: «Τραγουδούσα από τα εφτά μου, αλλά χωρίς επιτυχία. Αλλά αφού διάβασα τα πρώτα 5 κεφάλαια της Διανοητικής άλλαξε ολόκληρη η ζωή μου. Τώρα παρακολουθώ μαθήματα σε μια γνωστή σχολή φωνητικής και πήρα υποτροφία για την πιο καλή και καλλιτεχνική μουσική ερμηνεία. Και είμαι ακόμη ο εαυτός μου. Αλλά είμαι ο εαυτός μου αφότου χρησιμοποίησα τη Διανοητική κι αυτό είναι καταπληκτικό».


Γιατί οι τζιχαντιστές δεν είναι στη λίστα με τους εχθρούς του Ερντογάν - Ειδήσεις - νέα - Το Βήμα Online\nΛέγεται συχνά ότι ο τούρκος πρόεδρος Ρετζέπ Ταγίπ Ερντογάν είναι ένας άνθρωπος μονομανής. Ο όρος δεν έχει μόνο αρνητική έννοια\n5 Νοεμβρίου 2014, 21:57 Ενημερώθηκε: 6 Νοεμβρίου 2014, 06:00\nΗ εχθρότητα κατευθύνεται προς μεγάλο εύρος ατόμων που έχουν ένα κοινό χαρακτηριστικό: δεν υποκλίνονται μπροστά του _ δημοσιογράφοι, γραφειοκράτες, επιχειρηματίες, δικαστές, τα μέλη του κινήματος Χιζμέτ του Φετχουλάχ Γκιουλέν, ο σύρος πρόεδρος Μπασάρ αλ-Άσαντ… και ο κατάλογος συνεχίζεται.\nΟ τούρκος ηγέτης δεν συγχωρεί τους πρώην συμμάχους του. Αλλά η μονομανία του με τον Άσαντ σήμερα οφείλεται σε δυο λόγους. Ο πιο δευτερεύων είναι ψυχολογικής φύσης. Ο Άσαντ έπαψε να ακούει τον Ερντογάν μετά τον Μάρτιο του 2011, όταν προτεραιότητά του έγινε να διατηρήσει την εξουσία _ και το κεφάλι του.\nΌταν ξέσπασε η Αραβική Άνοιξη, ο Ερντογάν ήλπιζε ότι η Αδελφότητα θα ανέβαινε παντού στην εξουσία. Οι ελπίδες του διαψεύστηκαν. Ο βασικός λόγος για τον οποίο ο Ερντογάν καταριέται τον Αμπντέλ-Φατάχ αλ-Σίσι, που ανέτρεψε τον Μοχάμεντ Μόρσι στην Αίγυπτο, είναι η ιδεολογική του απογοήτευση _ και η μονομανία που αυτή τροφοδοτεί.\nΟ υπουργός Εσωτερικών Εφκάν Αλά για τις πρόσφατες διαδηλώσεις: «Στη βία θα απαντήσουμε με βία». Ο πρωθυπουργός Αχμέτ Νταβούτογλου σχολιάζοντας την είδηση ότι οι ύποπτοι πρόσφατης επίθεσης με θύματα δυο αστυνομικούς συνελήφθησαν νεκροί: «Οι τρομοκράτες που ήταν υπεύθυνοι γι’ αυτή την επίθεση τιμωρήθηκαν εντός μιας ή δυο ωρών, όλα τα απαραίτητα μέτρα ελήφθησαν». Ο πρόεδρος Ερντογάν για τις διαδηλώσεις: «Πώς θα αντιμετωπίσει η αστυνομία μας τους διαδηλωτές; Τα ΜΑΤ θα υψώσουν τις ασπίδες τους απέναντί τους; Συγνώμη, δεν χρειαζόμαστε συμβουλές από κανένα. Τόσο οι αστυνομικοί όσο και οι στρατιώτες θα κάνουν ό,τι είναι απαραίτητο».\nΜε τέτοιες ενδείξεις για ενίσχυση της βίας, το ΑΚΡ φέρνει πίσω το καθεστώς του πραξικοπήματος της δεκαετίας του ’80 που είχε εν πολλοίς καταργήσει.


ΑΝΑΚΑΛΥΨΗ: Παρακολουθούν την κάθε σου κίνηση και εσύ δεν το γνωρίζεις καν!\nσχόλιο ID-ont: Απίστευτο: Ο Γερμανός βουλευτής κος Malte Spitz προσέφυγε στην δικαιοσύνη και μέσω αυτής μπόρεσε να αποσπάσει από την Deutsche Telecom (DT) τις πληροφορίες που αυτή συνέλεγε για αυτόν, εν αγνοία του:\nτο γεωγραφικό του στίγμα (γεωγραφικό μήκος και πλάτος)! Η DT είχε συλλέξει αυτή την πληροφορία 35.000 φορές σε διάστημα 6 μηνών! Πρακτικά δηλ. κάθε 7,5 λεπτά το κινητό του τηλέφωνο έστελνε σήμα για το που βρίσκεται και η βάση δεδομένων της εταιρείας κινητής τηλεφωνίας κατέγραφε το στίγμα του!\nΔείτε τις διαδρομές που ακολούθησε την 31/82009 και την 1/9/2009 ο βουλευτής της Γερμανίας κος Malte Spitz.


Home » Τι μπορεί να κάνει ο γιατρός ή ο νοσηλευτής σας » Δακτυλίτιδα\nΤα πλέον χρησιμοποιούμενα παρασκευάσματα δακτυλίτιδας είναι η διγοξίνη και η ψηφικοξίνη. Και τα δύο μπορεί να προσφέρουν ήπια ενίσχυση της καρδιάς σας και να μειώσουν ελαφρώς τον καρδιακό σας ρυθμό. Η δακτυλίτιδα μπορεί επίσης να μειώσει το οίδημα (διόγκωση που προκαλείται από τη συσσώρευση υγρών). Εί’ναι ιδιαίτερα χρήσιμη σε άτομα με ακανόνιστους καρδιακούς ρυθμούς, κυρίως κολπική μαρμαρυγή με γρήγορο καρδιακό ρυθμό.\nΗ δακτυλίτιδα σας βοηθά να ελέγχετε τον καρδιακό ρυθμό σας, βελτιώνοντας έτσι τα συμπτώματα.\nΕίναι σημαντικό να λαμβάνετε τη σωστή δόση διγοξίνης – ο γιατρός ή η νοσοκόμα σας θα κάνει τακτικές εξετάσεις αίματος για να το ελέγχετε. Εάν σας χορηγηθεί υπερβολική ποσότητα διγοξίνης, μπορεί να χάσετε την όρεξή σας ή να παρουσιάσετε ναυτία (αίσθημα αδιαθεσίας), πονοκέφαλο ή θολή/έγχρωμη όραση.\nΠεριστασιακά, τα υψηλά επίπεδα διγοξίνης μπορεί να προκαλέσουν μη φυσιολογικούς καρδιακούς ρυθμούς που θα μπορούσαν να σας προκαλέσουν ταχυπαλμία ή λιποθυμίες – εάν έχετε κάποιο από αυτά τα συμπτώματα, θα πρέπει να επισκεφτείτε τον γιατρό σας.\nΑν έχετε χαμηλότερο από το μέσο επίπεδο καλίου (αυτό μπορεί να συμβεί, για παράδειγμα, εάν έχετε ινσουλοεξαρτώμενο σακχαρώδη διαβήτη, ή παίρνετε διουρητικά), μπορεί να έχετε περισσότερες πιθανότητες να έχετε υψηλά επίπεδα διγοξίνης. Πρέπει επομένως να βεβαιωθείτε ότι μπορείτε να αναγνωρίσετε τα αρχικά συμπτώματα υπερβολικής δόσης διγοξίνης, όπως ναυτία, απώλεια όρεξης ή εξαιρετικά αργό καρδιακό παλμό. Θα πρέπει να επισκεφτείτε τον γιατρό σας εάν εμφανίσετε κάποιο από αυτά τα συμπτώματα.\nΠριν από οποιαδήποτε χειρουργική επέμβαση, συμπεριλαμβανομένης οδοντικής, ή θεραπείας έκτακτης ανάγκης, θα πρέπει να ενημερώσετε τον γιατρό, τον οδοντίατρό ή τον χειρουργό ότι παίρνετε διγοξίνη.